Οι νέες ταινίες (εβδομάδα 6 – 12 Απριλίου) | Κέντρο Μελετών & Ερευνών για το Σινεμά\nΕπιστρέφουμε σε σχετικά ομαλότερους ρυθμούς, ενώ από Δευτέρα μπαίνουμε στη Μεγάλη Εβδομάδα. Με 7 νέα φιλμ, όπου παραδόξως κυριαρχεί η γηραιά ήπειρος (βεβαίως σε επίπεδο γλώσσας, πάλι η μερίδα του λέοντος είναι στα αγγλικά)! Διπλή εκπροσώπηση έχει η Γερμανία, ενώ από αυτήν την πλευρά του Ατλαντικού βρίσκουμε Ηνωμένο Βασίλειο, Ιρλανδία και Γαλλία. Υπάρχει επίσης μια μικτή παραγωγή (Ισπανία – Καναδάς), ενώ από τις Η.Π.Α. έρχεται μόνο μία ταινία, που στοχεύει μάλιστα σε αυστηρά παιδικό κοινό και είναι μεταγλωττισμένη στα ελληνικά. Ιδού:\nΒερολίνο, αντίο (Tschick / Goodbye Berlin)\nΣενάριο: Λαρς Χούμπριχ, Χαρκ Μπομ , Φατίχ Ακίν (από το μυθιστόρημα του Βόλφγκανγκ Χέρντορφ)\nΡόλοι: Τρίσταν Γκόμπελ, Ανίγια Βεντέλ, Ζουστίνα Χουμπφ\nΗ πρώτη σκηνή του φιλμ αποτυπώνει ένα φρικτό τροχαίο. Μετά από το αρχικό σοκ, είναι ώρα να γωνρίσουμε τον βασικό πρωταγωνιστή: ο Μάικ είναι 14 ετών και ζει στο Βερολίνο, με την αλκοολική μητέρα του και τον μεγαλομεσίτη πατέρα του, που μην αντέχοντας την κατάσταση της συζύγου του, γλυκοκοιτάζει εμφανώς τη βοηθό του. Παράλληλα, το σχολείο δεν δίνει ιδιαίτερες διεξόδους στον Μάικ, μια που το μόνο ενδιαφέρον που βρίσκει εκεί είναι η πιο δημοφιλής κοπέλα στην τάξη του, η Τατιάνα, η οποία δεν φαίνεται να του δίνει την παραμικρή σημασία. Ούτε καν τον καλεί στο περίφημο πάρτι της, που κάθε χρόνο είναι ΤΟ event της χρονιάς για όλους. Κάπου εδώ μαθαίνουμε ότι πλάι στον Μάικ στο θρανίο κάθεται, εδώ και λίγο καιρό, ένας Ρώσος. Τον λένε Αντρέι και τον φωνάζουν για συντομία Tschick, συγκόπτοντας το τεράστιο επώνυμό του. Ούτε αυτός λατρεύεται από τους συμμαθητές του, αλλά έχει τον τρόπο του και δεν τους φοβάται…\nΤο Βαυαρικό βραβείο ταινίας νεότητας δεν ακούγεται εντυπωσιακό, αλλά αν συνδυαστεί με τις τρεις υποψηφιότητες στα γερμανικά κινηματογραφικά βραβεία, κάτι τουλάχιστον ενδιαφέρον προδίδει, έτσι δεν είναι; Ο Φατίχ Ακίν επιστρέφει όπως τον αγαπήσαμε. Με μια ιστορία ατόμων που νιώθουν περιθωριοποιημένοι, αποφασίζουν μάλιστα γι’ αυτό να ξεφύγουν από το περιβάλλον τους. Στην περίπτωση του “Βερολίνο, αντίο” οι ήρωές του είναι δύο έφηβοι, που θα ξεκινήσουν μια διαδικασία και διαδρομή για να φτάσουν στην πρόωρη ενηλικίωση. Το φιλμ σύντομα παίρνει τη μορφή road movie, με αρκετά και απολαυστικά κωμικά στιγμιότυπα, αλλά και την πρώτη σκηνή του να παραμονεύει.\nΣενάριο: Σβεν Τάντικεν, Στέφανι Φέιθ, Χέντρικ Χέλτζεμαν (από το μυθιστόρημα του Α. Λ. Κένεντι)\nΡόλοι: Μαρτίνα Γκέντεκ, Ούλριχ Τουκούρ, Γιοχάνες Κρις\nΔιανομή: Danaos Films ΑΙΘΟΥΣΑ: ΤΖΟΝ ΚΑΣΣΑΒΕΤΗΣ\nΗ Ελέν δεν είναι ευτυχισμένη. Κάθε άλλο. Η σχέση της με τον άνδρα της πάει από το κακό στο χειρότερο, δεν νιώθει καμιά έλξη πια για εκείνον, το σεξ μαζί του είναι μόνο από υποχρέωση και εκλείπει παντελώς το στοιχείο της απόλαυσης. Παγερή στη συμπεριφορά της, μισώντας τη ζωή της, θα συναντήσει έναν διάσημο καθηγητή ψυχολογίας. Η σχέση που θα αναπτύξει μαζί του έρχεται να δώσει απαντήσεις στα ερωτήματά της, αλλά και στα δικά του…\nΠορτραίτο δύο ανθρώπων, που στην αρχή μοιάζουν να διαφέρουν πολύ, αλλά σύντομα θα ανακαλύψουν (κι εμείς μαζί τους) ότι τους συνδέουν τόσα, ώστε να βρίσκουν μεταξύ τους μια “Παράδοξη ευτυχία”, η ταινία του Σβεν Τάντικεν είναι άλλη μια απρόσμενη ερωτική ιστορία. Κύριο προσόν της η παρουσία της εξαιρετικής Μαρτίνα Γκέντεκ, μέσα από τα μάτια της οποίας παρακολουθούμε τα δρώμενα.\nΣενάριο: Γκάμπι Κιάπε (από το μυθιστόρημα της Λίσα Έβανς)\nΡόλοι: Τζέμα Άρτερτον, Σαμ Κλάφλιν, Μπιλ Νάιγκι, Τζακ Χιούστον,\nΑΙΘΟΥΣΕΣ: ΒΑΚΟΥΡΑ 1, ODEON ΠΛΑΤΕΙΑ 5, ODEON ΜΑΚΕΔΟΝΙΑ 2\nΣτις δύσκολες ώρες του πολέμου, απαιτείται η τόνωση του ηθικού του κόσμου, με κάθε τρόπο. Ένας τέτοιος τρόπος είναι οι ταινίες προπαγάνδας. Η Κατρίν προσλαμβάνεται από το Υπουργείο Πληροφοριών για να δώσει και το αναγκαίο γυναικείο στοιχείο στα φιλμ που ετοιμάζονται. Έχει, όμως, να αντιμετωπίσει την ανδρική δυσπιστία, τόσο εντός των τειχών του σπιτιού της (ο άνδρας της θα την προτιμούσε στα οικιακά) όσο και στο χώρο της δουλειάς της (καθώς είναι ευδιάκριτες οι ειρωνικές συμπεριφορές για τις πινελιές της στο σενάριο)…\nΤαινία εποχής, που μας μεταφέρει στον Δεύτερο Παγκόσμιο Πόλεμο, όταν το Ηνωμένο Βασίλειο βίωνε τις γερμανικές αεροπορικές επιδρομές. Το Λονδίνο δεν είχε τη σημερινή όψη, ενώ οι κάτοικοί του φοβόταν ότι ανά πάσα στιγμή θα έπεφτε ο ουρανός στο κεφάλι τους! Το φιλμ θέλει να μιλήσει για τις ανθρώπινες σχέσεις, είναι αντιπολεμικό και φεμινιστικό, αλλά συνάμα και ιδιαίτερα κινηματογραφοφιλικό. Το σινεμά είναι το ίδιο στο επίκεντρο, σε μια σχετικά ανάλαφρη προσεγμένη κατασκευή της Δανέζας Λόνε Σέρφινγκ. Βραβείο κοινού στο Φεστιβάλ του Γκέτεμποργκ.\nΣενάριο: Τζιμ Σέρινταν, Τζόνι Φέργκιουσαν (από το μυθιστόρημα του Σεμπάστιαν Μπάρι)\nΡόλοι: Ρούνι Μάρα, Θίο Τζέιμς, Έινταν Τέρνερ, Έρικ Μπάνα, Τζακ Ρέινορ, Βανέσα Ρεντγκρέιβ\nΔιανομή: Odeon ΑΙΘΟΥΣΕΣ: VILLAGE CENTRE 2, ΚΟΛΟΣΣΑΙΟΝ, ΟΛΥΜΠΙΟΝ\nΗ Ροζάν ή Lady Rose, όπως την αποκαλούν, είναι η τελευταία τρόφιμος ενός ασύλου, που πλέον πρόκειται να μετασχηματιστεί σε μοντέρνο ξενοδοχείο με σπα! Εκεί πέρασε το μεγαλύτερο μέρος της ζωής της και τώρα αρνείται να φύγει. Γι’ αυτό και επιστρατεύεται ένας ψυχίατρος για να τη μεταπείσει. Όταν αρχίζει να μελετά την υπόθεσή της, μαθαίνει ότι πριν 50 χρόνια εγκλείστηκε για το φόνο του νεογέννητου παιδιού της, υποβλήθηκε σε κάθε λογής θεραπεία, αλλά και σε ηλεκτροσόκ. Εκείνη, όμως, ποτέ δεν αποδέχτηκε ότι το σκότωσε, όπως φαίνεται από τη “Μυστική γραφή” της, το κρυφό της ημερολόγιο…\nΔύο διαφορετικές χρονικές περιόδους (1942 – 1992), με δύο κορυφαίες ηθοποιούς (Ρούνεϊ Μάρα – Βανέσα Ρεντγκρέιβ) να ενσαρκώνουν την ηρωίδα. Ο σπουδαίος Ιρλανδός Τζιμ Σέρινταν επιστρέφει στην πατρίδα του, εκεί όπου παλιότερα γύρισε τα θαυμάσια φιλμ του “Το αριστερό μου πόδι”, “Το λιβάδι”, “Εις το όνομα του πατρός” και “Ο μποξέρ”. Φαίνεται ότι χρειαζόταν την επιστροφή από τις Η.Π.Α., όπου δεν έθελξε με τις δημιουργίες του. Καταπιάνεται με την αιματοβαμμένη μόνιμα χώρα του, με την Εκκλησία και τις παρεμβάσεις της, με το ρόλο της γυναίκας στην ανδρική κοινωνία…\nΣκηνοθεσία: Ζουλιάν Λεκλέρκ\nΣενάριο: Ζουλιάν Λεκλέρκ, Σιμόν Μουτερού\nΡόλοι: Σαμί Μπουαζιλά, Γκιγιόμ Γκουί, Γιουσέφ Χατζντί\nΔιανομή: Odeon ΑΙΘΟΥΣΕΣ: ΒΑΚΟΥΡΑ 2, CINEPLEXX ONE SALONICA 3, ODEON ΠΛΑΤΕΙΑ 7, ODEON ΜΑΚΕΔΟΝΙΑ 9\nΤέσσερα φιλαράκια ειδικεύονται σε “δουλειές” σαν τις κλοπές αυτοκινήτων. Ενώ δεν έχουν τύχει ποτέ να αντιμετωπίσουν σοβαρά θέματα, μια “γκέλα” του ενός θα τους φέρει σε δύσκολη θέση. Μπλέκουν με μια συμμορία εμπόρων ναρκωτικών, που απαιτεί πια να της κάνουν κάποια χοντρά θελήματα, ώστε να μην πειράξει αυτούς και τους γύρω τους…\nΓνωστά πρόσωπα από το σύγχρονο γαλλικό σινεμά πρωταγωνιστούν στους ρόλους των “Αδίστακτων”. Προφανώς το φιλμ δεν καινοτομεί στην ιστορία που διηγείται, μια που είτε γαλλιστί είτε αμερικανιστί έχουμε γίνει μάρτυρες τέτοιων περιπετειών δράσης. Αυτό που μετρά σε τούτες τις περιπτώσεις είναι τα συνήθη κλισέ να μη χαλούν την οπτική απόλαυση, να σε κρατούν καρφωμένο στην καρέκλα σου. Πιστολίδια, κυνηγητά και ό,τι ήθελε προκύψει!\nΙσπανία – Καναδάς, 2016\nΣενάριο – Σκηνοθεσία: Νάτσο Βιγκαλόντο\nΡόλοι: Νταν Στίβενς, Αν Χάθαγουεϊ, Τζέισον Σουντέικις, Τιμ Μπλέικ Νέλσον, Όστιν Στόγουελ\nΔιανομή: Odeon ΑΙΘΟΥΣΕΣ: VILLAGE CENTRE 7 & 10, CINEPLEXX ONE SALONICA 4, ODEON ΠΛΑΤΕΙΑ 1, ODEON ΜΑΚΕΔΟΝΙΑ 6\nΗ Γκλόρια πίνει πολύ. Όταν μάλιστα την παρατά κι ο φίλος της, τότε το πράγμα χειροτερεύει. Απογοητευμένη από τα πάντα, γυρίζει στη μικρή της κωμόπολη. Εκεί, μια σειρά γεγονότων θα την κάνει να καταλάβει, κάτι εξωφρενικό: ότι ένα τέρας στη Σεούλ μιμείται κάθε της κίνηση! Έτσι, ας πούμε, αν εκείνη κουνήσει νευρικά τα χέρια της, το ίδιο θα κάνει και το κολοσσιαίο τρομακτικό αυτό πλάσμα, με καταστροφικά αποτελέσματα για όσους και όσα βρίσκονται γύρω του…\nΜάλλον έχετε μείνει άφωνοι με την υπόθεση και δεν σας παρεξηγώ! Ο Ισπανός σκηνοθέτης Νάτσο Βιγκαλόντο, που πρωτοσυναντήσαμε στα “Εγκλήματα στο χρόνο”, πριν από μια δεκαετία ακριβώς, μοιάζει πάντως ικανός να διαχειριστεί ένα σενάριο, που θυμίζει b-movie της δεκαετίας του ’50! Τι μας λέει εδώ ο “ποιητής”; Μεταξύ άλλων, όπως θα αντιληφθείτε, αν το δείτε προσεκτικά, ότι κάθε μας πράξη έχει μικρότερο ή μεγαλύτερο αντίκτυπο στους άλλους, στη φύση, στη γη, στο σύμπαν…\nΣενάριο: Μάικλ Μακ Κάλερς (από το βιβλίο της Μάρλα Φραζί)\nΡόλοι (στη μεταγλώττιση): Πάνος Μουζουράκης, Νίκος Νίκας, Χρήστος Θάνος, Άννα Κουτσαφτίκη\nΔιανομή: Odeon ΑΙΘΟΥΣΕΣ: ΒΑΚΟΥΡΑ 2, VILLAGE CENTRE 2 & 4 & 7, CINEPLEXX ONE SALONICA 1 & 2 & 7, ODEON ΠΛΑΤΕΙΑ 5 & 7 & 8, ODEON ΜΑΚΕΔΟΝΙΑ 2 & 3 & 6 & 9 & 11\nΟ μικρός Τιμ είναι 7 ετών, αγαπά πολύ τους γονείς του και είναι βέβαιος ότι οι τρεις τους συνθέτουν την τέλεια φαμίλια. Όμως, κάποια μέρα ο μπαμπάς και η μαμά εμφανίζονται με ένα τρομερό μωρό, που κουβαλάει χαρτοφύλακα και δίνει διαταγές στον ελεύθερο χρόνο του. Αφού πρώτα αρχίζει η κόντρα ανάμεσα στα αδελφάκια, σύντομα αποκαλύπτεται η αλήθεια: το μωρό είναι κατάσκοπος σε ιερή αποστολή!\nΑπό τη μακρινή εποχή του “Ο μπόμπιρας ξεπόρτισε” και του “Ένα μωρό για τρεις” είχαμε να δούμε τόσο μωρουδιακή κωμωδία. Μια που το κοινό της προβλέπεται μεγάλο και ιδιαζόντως νεαρό, προτιμήθηκαν μάλιστα τα ελληνικά και έτσι, λ.χ., αντί του Άλεκ Μπάλντουιν θ’ ακούσετε τον Πάνο Μουζουράκη!


Όλοι μιλούν για την ανιψιά της πριγκίπισσας Νταϊάνα\nΠρώτη καταχώρηση: Τρίτη, 17 Μαρτίου 2009, 19:45\nΤη λένε Kitty Spencer, είναι η ανιψιά της πριγκίπισσας Νταϊάνα, μόλις 18 χρονών και όλη η Αγγλία υποστηρίζει ότι είναι η ομορφότερη και νεότερη «βερσιόν» της αγαπημένης τους Λαίδης.\nΗ κατάξανθη Kitty Spencer, κόρη του αδελφού της Νταϊάνας, Earl Charles Spencer και του διάσημου μοντέλου, Victoria Lockwood, εμφανίστηκε για πρώτη φορά στο εξώφυλλο του βρετανικού περιοδικού «Tatler» και στη χώρα της έγινε «σεισμός».\nΟι Άγγλοι ενθουσιάστηκαν με το στυλ, την ομορφιά και τη χάρη της μικρής Κίττυ και βρήκαν στο πρόσωπό της το νέο τους εθνικό είδωλο.\nΗ μικρή γαλαζοαίματη μίλησε πρώτη φορά για τον εαυτό της, τις αναμνήσεις που έχει από την πριγκίπισσα «Ντάι», όπως τη φωνάζουν χαρακτηριστικά οι Άγγλοι, καθώς και για τις «κακές» συνήθειες της μητέρας της, την εποχή που είχε μπλέξει με ναρκωτικές ουσίες.\nΗ Κίττυ έκανε πρώτη φορά την… τιμή να φωτογραφηθεί για κάποιο περιοδικό. Το «Tatler» όμως θεωρείται στη Βρετανία το περιοδικό των γαλαζοαίματων και της καλής κοινωνίας και ήταν ίσως η καλύτερη επιλογή που μπορούσε να κάνει.\nΜάλιστα, ακριβώς πριν από 20 χρόνια, στο εξώφυλλο του ίδιου περιοδικού εμφανίστηκε και η μητέρα της.\nΟ βρετανικός Τύπος και όχι μόνο ασχολείται με την Κίττυ από τότε που ήταν κοριτσάκι. Κανείς όμως δεν περίμενε ότι μεγαλώνοντας θα γινόταν τόσο όμορφη και λαμπερή.\nΜαζί με τα ξαδέλφια της, πρίγκιπες Γουίλιαμ και Χάρυ, η Κίττυ θεωρείται η πιο περιζήτητη εργένισσα της χώρας της. Όλοι τώρα περιμένουν να ακολουθήσει πιστά τα βήματα της θείας της και οι Βρετανοί να αποκτήσουν μια νέα Νταϊάνα.\nΤελευταία ενημέρωση: Τρίτη, 17 Μαρτίου 2009, 19:45


Πολιτική Επιθεώρηση: Ελμαρ Αλτφατερ: Η αποτυχία της λιτότητας\nΕπιφανής εκπρόσωπος της γερμανικής αριστερής διανόησης, ο 76χρονος σήμερα Ελμαρ Αλτφατερ ήταν καθηγητής Πολιτικής Επιστήμης στο Ελεύθερο Πανεπιστήμιο του Βερολίνου μέχρι το 2004, οπότε συνταξιοδοτήθηκε. Η ακόλουθη συνέντευξή του δημοσιεύτηκε στο ιταλικό περιοδικό «Micromega».\n• Καθηγητή Αλτφατερ, σε ένα πρόσφατο κείμενό σας, με το οποίο συμμετείχατε στη συζήτηση που αναπτύχθηκε στη Γερμανία για το μέλλον της Ευρώπης, γράψατε: «Στις αρχές του 21ου αιώνα, επέστρεψε στην Ευρώπη η μεγάλη φτώχεια, η οποία μετά το 1945, στη διάρκεια των “σοσιαλδημοκρατικών δεκαετιών” που σημαδεύτηκαν από την επιρροή του κεϊνσιανισμού, είχε εξαλειφθεί». Εσείς είστε ένας από τους μεγαλύτερους επικριτές στη Γερμανία των πολιτικών της λιτότητας, στις οποίες αποδίδετε αυτήν την επιστροφή της φτώχειας στη γηραιά ήπειρο. Γιατί;\nΑυτή δεν είναι μόνον η δική μου θέση. Είναι πολλοί σήμερα εκείνοι που κατανοούν ότι οι πολιτικές της λιτότητας μοιραία θα αποτύχουν. Το γνωρίζουμε ήδη από τη δεκαετία του 1980, από την κρίση του χρέους στις αναπτυσσόμενες χώρες, που υποχρεώθηκαν να εφαρμόσουν σκληρότατες πολιτικές λιτότητας. Η λιτότητα είναι προορισμένη να αποτυγχάνει πάντοτε και για λόγους συστημικού χαρακτήρα. Πρώτα απ’ όλα, για να το πούμε με όρους κλασικά κεϊνσιανούς, επειδή μειώνει την εσωτερική ζήτηση. Και χωρίς εσωτερική ζήτηση δεν υπάρχει ανάπτυξη, επομένως ούτε και έξοδος από την κρίση.\nΔεύτερον, επειδή προκαλεί την αύξηση των κερδών και τη μείωση των μισθών και αυτό, αργά ή γρήγορα, οδηγεί στην καταστροφή του κοινωνικού συμβιβασμού μεταξύ των τάξεων, στην καταστροφή δηλαδή εκείνης της ισορροπίας που είχε αναδυθεί στις δεκαετίες μετά τον Β′ Παγκόσμιο Πόλεμο στην Ευρώπη. Αυτές οι πολιτικές έχουν γίνει σήμερα η ευρωπαϊκή καθημερινότητα και βλέπουμε τα ολέθρια αποτελέσματά τους στις χώρες του Νότου, όπως η Ελλάδα, η Πορτογαλία, η Ισπανία και βέβαια η Ιταλία.\n• Στα πιο πρόσφατα βιβλία σας έχετε περιγράψει τα διάφορα στάδια που οδήγησαν στη σημερινή οικονομική κρίση. Πώς φτάσαμε ώς εδώ;\nΗ οικονομική κρίση που άρχισε το 2008 μπορεί να κατανοηθεί μόνον αν μελετήσουμε την ιστορία του καπιταλισμού μετά τον Β′ Παγκόσμιο Πόλεμο. Πρέπει να θυμηθούμε άλλη μια φορά ότι όλα άρχισαν στις δεκαετίες 1970 και 1980, όταν απελευθερώθηκαν οι χρηματοπιστωτικές αγορές, καταρρίφθηκε το σύστημα των σταθερών συναλλαγματικών ισοτιμιών του Μπρέτον Γουντς, εγκαταλείφθηκε η διαμόρφωση των τιμών συναλλάγματος στις αγορές, δηλαδή στους μεγάλους πρωταγωνιστές της οικονομίας της αγοράς: τις μεγάλες τράπεζες, τα μεγάλα επενδυτικά κεφάλαια, τους μεγάλους κερδοσκόπους. Πρωταγωνιστές που προσέλαβαν βαθμιαία υπέρμετρες διαστάσεις. Και σήμερα δεν υπάρχει πολιτικός που να μην αναγνωρίζει ότι οι τράπεζες και τα επενδυτικά κεφάλαια έχουν γίνει υπερβολικά μεγάλα ώστε να μπορούν να τεθούν υπό έλεγχο.\nΗ δεύτερη πηγή της κρίσης πρέπει να εντοπιστεί στην απελευθέρωση των επιτοκίων και στο λεγόμενο «Big Bang», όταν η κυβέρνηση της κυρίας Θάτσερ άρχισε να απορρυθμίζει τον χρηματοπιστωτικό τομέα. Η απελευθέρωση των χρηματοπιστωτικών αγορών, που έγινε από τα τέλη της δεκαετίας του 1970 και στη δεκαετία του 1980, διεύρυνε υπέρμετρα τη δύναμή τους και δημιούργησε τις προϋποθέσεις για τις κερδοσκοπικές κινήσεις του χρηματοπιστωτικού κεφαλαίου. Η χρηματοπιστωτική κερδοσκοπία, από την άλλη μεριά, ζει από τη συνεχή δημιουργία χρεών. Οι κερδοσκόποι μπορούν να έχουν δουλειές μόνον αν φτιάχνουν χρέη. Τα έχουν ανάγκη. Και επομένως δεν είναι τυχαίο που έγινε δυνατός, παράλληλα με τη διόγκωση του χρηματοπιστωτικού τομέα της οικονομίας, ένας ιστορικός κύκλος διαρκούς χρέωσης. Αρχισε στη δεκαετία του 1980 με τα χρέη των αναπτυσσόμενων χωρών, που οδήγησαν στην κρίση τους, έπειτα υπήρξε η υπερχρέωση του ιδιωτικού τομέα στις χώρες της Νοτιοανατολικής Ασίας, που οδήγησε στην οικονομική κρίση του 1997, κατόπιν υπήρξε η υπερχρέωση των επιχειρήσεων της «νέας οικονομίας» στις ΗΠΑ, που οδήγησε το 2000 στην έκρηξη της κερδοσκοπικής φούσκας.\nΜετά την κρίση της 11ης Σεπτεμβρίου 2001, ο Γκρίνσπαν μείωσε τόσο πολύ τα επιτόκια ώστε δημιούργησε τις προϋποθέσεις για την πρακτική των ενυπόθηκων στεγαστικών δανείων, η οποία τελικά οδήγησε με τη σειρά της στην κρίση των αναξιόχρεων οφειλετών. Συμπερασματικά, υπάρχει πάντοτε ανάγκη οφειλετών, αυτοί πρέπει να είναι ικανοί να πληρώνουν και, προκειμένου να καταστεί αυτό δυνατό, χρειάζεται η λιτότητα. Η συνέπεια είναι ότι όλα μεταφέρονται από τις δημόσιες επενδύσεις του κοινωνικού κράτους στην εξυπηρέτηση του χρέους. Αυτό οδηγεί σε μιαν απίστευτη κοινωνική αναδιανομή από τα κάτω προς τα πάνω, προς όφελος των μεγάλων χρηματοοικονομικών ομάδων του πλανήτη. Και εμείς βρισκόμαστε τώρα ακριβώς σε αυτήν την κατάσταση. Παρακολουθούμε μια συνεχή αύξηση των κοινωνικών ανισοτήτων, όπως επιβεβαιώνουν όλες οι στατιστικές. Βλέπουμε να καταστρέφονται σταδιακά οι οικονομικές και πολιτικές βάσεις των δημοκρατικών συστημάτων, τα οποία γίνονται γι’ αυτόν τον λόγο μεταδημοκρατίες, για να χρησιμοποιήσουμε τον όρο του Κόλιν Κράουτς. Μια αντιστροφή αυτής της τάσης θα γινόταν εφικτή μόνον αν μειώνονταν οι μεγάλες περιουσίες των πλουσίων, αν ελεγχόταν η πείνα τους για χρέη και αν επιστρέφαμε στην πραγματικότητα μιας κανονικής φάσης συσσώρευσης του κεφαλαίου.\n• Στη συζήτηση που αναπτύχθηκε στη Γερμανία εσείς, ωστόσο, ασκήσατε κριτική στις θέσεις όσων, όπως ο Βόλφγκανγκ Στρεκ, θεώρησαν εφικτή εναλλακτική λύση στις πολιτικές της λιτότητας την έξοδο από το ευρώ και την επιστροφή στα εθνικά νομίσματα. Γιατί έχει σημασία σήμερα να υπερασπιζόμαστε το ευρωπαϊκό σχέδιο;\nΟταν άρχισαν οι διαπραγματεύσεις για τη συνθήκη του Μάαστριχτ ήταν σαφές ότι θα χρειαζόταν μια βαθύτερη συζήτηση για τις πραγματικές προοπτικές του κοινού νομίσματος. Τότε υπήρχε αντίθετα ένα είδος ευρωπαϊστικής ευφορίας, που οφειλόταν πρώτα απ’ όλα στην κατάρρευση του σοσιαλιστικού συστήματος, αλλά και στην πεποίθηση ότι μια κοινή νομισματική ένωση θα μας προστάτευε όλους από τις κερδοσκοπικές επιθέσεις, όπως εκείνες που έκανε ο Σόρος εκείνη την εποχή. Θυμάμαι ότι όποιος τότε προσπάθησε να εκφράσει κριτικές γνώμες για τη διαδικασία νομισματικής ενοποίησης στιγματιζόταν αμέσως ως αντιευρωπαίος, εθνικιστής και δεχόταν διάφορες προσβολές. Αυτό συνέβη και σε μένα. Τώρα όμως έρχονται πρόσωπα, μετά από είκοσι πέντε χρόνια, και μας λένε ότι πρέπει να γυρίσουμε προς τα πίσω και ότι πρέπει να εγκαταλείψουμε το ευρώ.\nΑυτές οι θέσεις αγνοούν την ιστορία που υπάρχει πίσω από τη νομισματική ένωση, το νόημά της. Κυρίως όμως δεν συνυπολογίζουν συγκεκριμένους λόγους οικονομικού χαρακτήρα. Αν οι χώρες του ευρωπαϊκού Νότου έβγαιναν από το ευρώ, αυτό θα είχε συνέπεια την υποτίμηση του νομίσματός τους. Κάθε υποτίμηση καθιστά όμως πιο ακριβές τις εισαγωγές. Τα πλεονεκτήματα που θα μπορούσαν να προκύψουν για τις εξαγωγές θα περιορίζονταν δραστικά ή θα εκμηδενίζονταν από τα πρόσθετα κόστη για τις εισαγωγές. Σε δεύτερο επίπεδο, στον καιρό του χρηματοπιστωτικού καπιταλισμού, στον οποίο από τον συνολικό όγκο των συναλλαγών μόνο το 1%-2% σχετίζεται με αγαθά και υπηρεσίες και το υπόλοιπο, το 99%, είναι καθαρά χρηματικές συναλλαγές, η υποτίμηση των νομισμάτων θα ήταν ακόμη μια ευκαιρία πλουτισμού για τους κερδοσκόπους. Τρίτον, είναι το ζήτημα που προανέφερα, του ελέγχου των κεφαλαίων, που παραπέμπει στη δημιουργία συλλογικών πολιτικών μέτρων. Αν μια χώρα βγει από το ευρώ, καταργεί τις βάσεις για μια κοινή νομισματική πολιτική. […]


Μάφινς χωρίς ζάχαρη της Νίνας - iCooktoHeal\nΤα μάφινς χωρίς ζάχαρη της Νίνας είναι η συνταγή μιας νεαρής φίλης μας. Θέλησε να την μοιραστεί μαζί μας και μαζί σας μια και είναι η αγαπημένη της. Την δοκιμάσαμε και μας εντυπωσίασε το πόσο νόστιμα και υγιεινά είναι αν και δεν περιέχουν καθόλου ζάχαρη. Η ελαφρώς γλυκιά τους γεύση προέρχεται από την ώριμη μπανάνα.\nΓια τα μάφινς χωρίς ζάχαρη αντί για κλασικό αλεύρι χρησιμοποιούμε βρώμη που την αλέθουμε στο μούλτι.\nΗ βρώμη είναι ένα δημητριακό υψηλής διατροφικής αξίας. Οι διαλυτές φυτικές ίνες της βρώμης, οι β-γλυκάνες, παγιδεύουν την χοληστερόλη και διευκολύνουν την αποβολή της μέσω του εντέρου.\nH μπανάνα έχει στην συνολική μάζα της πιο πολλούς υδατάνθρακες και λιγότερο νερό, σε σχέση με τα υπόλοιπα φρούτα. Ένα φρούτο ισοδυναμεί με ½ μεγάλη μπανάνα. Σαφέστατα βέβαια δεν παχαίνει κανείς σήμερα από φρούτα.\nΑν τα μάφινς χωρίς ζάχαρη της Νίνας σας φάνηκαν προκλητικά προτείνουμε και τα μάφινς μήλου χωρίς ζάχαρη.\nΧρόνος Μαγειρέματος: 20′-25′\nΧρόνος Εκτέλεσης: 30′-35′\n220 γρ. βρώμη καλά αλεσμένη στο multi\nλίγο γάλα 1.5% αν χρειαστεί\nΡίχνουμε σε ένα μεγάλο μπολ την αλεσμένη βρώμη, το μπέικιν πάουντερ, τη σόδα, τη βανίλια, τα αβγά, το μέλι και το γιαούρτι και ανακατεύουμε με μια μαρίζ (σπάτουλα μαγειρικής).\nΈπειτα σε ένα πιάτο λιώνουμε τις μπανάνες με ένα πιρούνι μέχρι να πολτοποιηθούν και τις ρίχνουμε στο μπολ με τα υπόλοιπα υλικά.\nΑνακατεύουμε καλά και αν δούμε ότι είναι πολύ σφιχτό το μείγμα προσθέτουμε λίγο γάλα για να γίνει πιο ρευστό.\nΣτο τέλος προσθέτουμε τις σταγόνες κουβερτούρας και ανακατεύουμε για να πάνε παντού.\nΓεμίζουμε τις θήκες σιλικόνης, είτε τις αλουμινένιες μιας χρήσης, αφού έχουμε βουτυρώσει για να μην κολλήσουν τα μάφινς.\nΣε προθερμασμένο φούρνο στους 170 βαθμούς ψήνουμε για περίπου 20′-25′.\nΑφού φουσκώσουν μπορούμε να βάλουμε μια οδοντογλυφίδα στα μάφινς στα 20′-25′ λεπτά για να δούμε αν βγαίνει καθαρό. Αν ναι, είναι έτοιμα.\nΟ χρόνος ψησίματος εξαρτάται από την ποσότητα ζύμης που θα βάλουμε στις θήκες, αλλά και από τον φούρνο. Μπορούμε πάντα να κάνουμε την δοκιμή της οδοντογλυφίδας.\nΓια να είναι πραγματικά χωρίς ζάχαρη τα μάφινς επιλέγουμε κουβερτούρα με στέβια.\nΟι συνταγές σας"Chef to be" recipesΑπώλεια βάρουςΣυνταγέςΧωρίς ζάχαρη


Φύλακας άγγελος η Ολυμπία | Espresso\nΦύλακας άγγελος η Ολυμπία\n2-04-2019 | 10:59πμ\n❱❱ Η Χοψονίδου δεν άφησε στιγμή τον Σπανούλη μετά την τρίωρη επέμβαση στο πόδι, στην οποία υποβλήθηκε.\nΟ «Kill Bill» στο κρεβάτι του πόνου και η Ολυμπία Χοψονίδου στο πλευρό του. Ο αρχηγός της ομάδας μπάσκετ του Ολυμπιακού Βασίλης Σπανούλης υποβλήθηκε σε χειρουργική επέμβαση διάρκειας τριών ωρών, προκειμένου να αποκατασταθεί η ρήξη στον περονιαίο τένοντα του δεξιού ποδιού του, η οποία προκλήθηκε μετά τον τραυματισμό του στον αγώνα του Ολυμπιακού με την Αρμάνι στο Μιλάνο στις 14 Μαρτίου.\nΤο χειρουργείο πήγε πολύ καλά και η σύζυγός του και μητέρα των πέντε παιδιών τους Ολυμπία Χοψονίδου ανακοίνωσε την ευχάριστη εξέλιξη στο Instagram. Συγκεκριμένα, η πρώην Σταρ Ελλάς ανέβασε μια φωτογραφία με τον μπασκετμπολίστα στο κρεβάτι του νοσοκομείου και την ίδια χαμογελαστή, να τον αγκαλιάζει τρυφερά. «Αποκτάς δύναμη προχωρώντας» έγραψε στη λεζάντα. Οι διαδικτυακοί φίλο ι του ζευγαριού γέμισαν την ανάρτηση με likes και ευχές.\nΜετά την επέμβαση ο γκαρντ θα αρχίσει αμέσως την αποθεραπεία του και δεν θα μπορέσει να αγωνιστεί ξανά έως το τέλος της σεζόν. Αξίζει να σημειωθεί ότι ο ίδιος και η όμορφη Ολυμπία είναι ένα από τα πιο ευτυχισμένα ανδρόγυνα της εγχώριας showbiz. Χαμηλών τόνων και οι δύο, στηρίζουν ο ένας τον άλλον σε όλα, στα δύσκολα -όπως τώρα- αλλά και στα εύκολα, κι έχουν δημιουργήσει μια υπέροχη οικογένεια. Το ζευγάρι έχει δύο κόρες (Αιμιλία και Αναστασία) και τρεις γιους (Θανάσης, Βασίλης και Δημήτρης).\nΜάλιστα, ο γνωστός καλαθοσφαιριστής έχει δηλώσει παλιότερα για τη γυναίκα του: «Η Ολυμπία είναι ο έρωτας της ζωής μου. Η Ολυμπία είναι το άλλο μου μισό, η γυναίκα που καλύπτει τις αδυναμίες μου, η σύντροφός μου, το πρόσωπο με το οποίο μοιράζομαι όμορφες και άσχημες στιγμές». Κι εκείνη, όπως φαίνεται, το αποδεικνύει εμπράκτως.


ΤΑ ΣΥΝΟΡΑ ΤΟΥ ΠΟΛΙΤΙΣΜΟΥ / ΜΑΝΩΛΟΠΟΥΛΟΣ ΣΩΤΗΡΗΣ\nΤΑ ΣΥΝΟΡΑ ΤΟΥ ΠΟΛΙΤΙΣΜΟΥ\nΗ ΤΡΙΤΗ ΠΡΑΓΜΑΤΙΚΟΤΗΤΑ\nΚωδ. Πολιτείας: 0170-0778\nΤι κάνει τη ζωή άξια να τη ζούμε; Το όχι ζούμε τις εμπειρίες μας στην ενδιάμεση περιοχή του πολιτισμού. Η περιοχή αυτή δεν είναι ένα όριο, αλλά ένα σύνορο, μια κορυφογραμμή, μια ζώνη δημιουργικότητας. Εκεί είμαστε μέσα στον κόσμο· στην Τρίτη πραγματικότητα, στην περιοχή των μεταβατικών αντικειμένων και μεταβατικών φαινομένων. Εκεί μάς έχουν τάξει να υπηρετούμε δια βίου ένα χρέος: να αγωνιζόμαστε μέρα-νύχτα, με το έργο των ψυχικών μας κατασκευών, για να χωρίζουμε και να συνδέουμε την εσωτερική (ψυχική) με την εξωτερική (κοινωνική) πραγματικότητα.\nΓια να συνεννοηθούμε χωρίζουμε σχηματικά με σαφή όρια το σώμα από την ψυχή, το ασυνείδητο από το συνειδητό, την ψυχική από την κοινωνική πραγματικότητα, το μέσα από το έξω, το πριν από το μετά. Καθένα από αυτά έχει την δική του οργάνωση, γλώσσα και ταυτότητα. Εντούτοις, με μυστήριους τρόπους, με ενδιάμεσες άγνωστες σε μας μορφές, συνδέονται αυτοί οι χώροι μεταξύ τους. Γίνονται έτσι χώροι μιας δημιουργικότητας, με την οποία αγωνιζόμαστε να αντιμετωπίσουμε τα βαθιά ρήγματα που φυσικά υπάρχουν μέσα στις κοινότητες. Διασχίζοντας τα σύνορα από τον ένα κόσμο στον άλλο, πάντα μένει το αμετάφραστο του βιώματος, το άγνωστο, το όμορφο, το διφορούμενο, το παράδοξο· οι λόγοι δηλαδή για να συνεχίσουμε να επενδύουμε και να ανακαλύπτουμε νέες όψεις του αντικειμένου που αγαπάμε, μισούμε και θέλουμε να γνωρίσουμε.\nΑπό το παραμύθι και το παιχνίδι μέχρι τη λογοτεχνία και την τέχνη, από τον Σολωμό και τον Παπαδιαμάντη μέχρι τη Ρέα Γαλανάκη και τον Παντελή Βούλγαρη, η ψυχαναλυτική ματιά και σκέψη του Σωτήρη Μανωλόπουλου μας εισάγει στον αινιγματικό κόσμο της Τρίτης πραγματικότητας. (Από την παρουσίαση στο οπισθόφυλλο του βιβλίου)\nΗ ικανότητα να βλέπεις έναν πίνακα ζωγραφικής\nΨυχαναλυτικοί στοχασμοί για τον Σολωμό του Κωνσταντίνου Αρβανιτάκη\nΤο πιστεύω του παλιού αριστερού\nΗ γνώση του τραύματος\nΒιότοποι της εμπειρίας\nΟ σωματικός εαυτός του έφηβου στο διαδίκτυο\nΕπιμέλεια ΔΑΛΚΟΥ ΕΥΑΓΓΕΛΙΑ\nΚωδικός Πολιτείας 0170-0778\n€34.91 €24.44\t (-30%)\nΔΙΑΓΝΩΣΤΙΚΑ ΚΡΙΤΗΡΙΑ ΑΠΟ DSM-5ΤΜ\nΤΑ ΙΧΝΗ ΤΗΣ ΕΜΠΕΙΡΙΑΣ\nΤΑ ΜΥΣΤΙΚΑ ΤΗΣ ΑΠΟΛΥΤΗΣ ΑΥΤΟΠΕΠΟΙΘΗΣΗΣ\n€7.87 €2.75\t (-65%)


Σκλάβα του σeξ μαχητή του ISIS συναντά τον βιαστή της: «Κοίτα με! Έχεις αισθήματα; Έχεις τιμή;» (vid) | XerolasNews\nΣκλάβα του σeξ μαχητή του ISIS συναντά τον βιαστή της: «Κοίτα με! Έχεις αισθήματα; Έχεις τιμή;» (vid)\nΣυγκλονιστικό βίντεο, με μια Γιαζίντι να συναντά τον συλληφθέντα βιαστή της και μέλος του ISIS, που την είχε κάνει σκλάβα του σeξ στα 14 της! Με δάκρυα στα μάτια τον ρωτάει «γιατί μου το έκανες αυτό;»…\nΣυγκλονιστικό βίντεο, με μια Γιαζίντι να συναντά τον συλληφθέντα βιαστή της και μέλος του ISIS, που την είχε κάνει σκλάβα του σeξ στα 14 της! Με δάκρυα στα μάτια τον ρωτάει «γιατί μου το έκανες αυτό;» και εκείνος σκύβει απλά το κεφάλι…\nΑπήχθη, πωλήθηκε ως δούλα και κακοποιήθηκε μόλις στα 14 της χρόνια, καθώς έγινε σκλάβα του σeξ για μέλος του Ισλαμικού Κράτους.\nΣήμερα και ενώ το Ιράκ έχει ανακτήσει τα εδάφη του από τον ISIS, ο τζιχαντιστής Abu Humam βρίσκεται στη φυλακή.\nΚαι η γενναία Ashwaq Hajji Hameed ζήτησε να τον «αντιμετωπίσει», σε ένα τετ-α-τετ συγκλονιστικό, που καταγράφηκε από την Ιρακινή Εθνική Υπηρεσία Πληροφοριών και μεταδόθηκε από την ιρακινή τηλεόραση το βράδυ του Σαββάτου.\nΛέγοντας, αρχικά, στον πρώην μαχητή του ISIS «μου κατέστρεψες τη ζωή τη μέρα που με βίασες, όταν ήμουν 14 χρονών», η κοπέλα ζητάει από τον άνδρα να σηκώσει το κεφάλι του και να την κοιτάξει στα μάτια.\nΑυτός, όμως, βάζει τα κλάματα και παραμένει με τα μάτια καρφωμένα στο πάτωμα.\n«Σήκωσε το κεφάλι σου. Γιατί μου το έκανες αυτό; Γιατί; Επειδή είμαι Γιαζίντι;\nΉμουν 14 ετών όταν με βίασες. Σήκωσε το κεφάλι σου. Έχεις αδερφή; Έχεις συναισθήματα; Έχεις κάποια τιμή;\nΉμουν 14 ετών. Η ηλικία της κόρης σου! Η ηλικία του γιου σου! Η ηλικία της αδερφής σου», τα συγκλονιστικά λόγια της κοπέλας.\nΗ θρησκεία τους περιλαμβάνει στοιχεία από πολλές θρησκείες, ακόμη και του ζωροαστρισμού.\nΛόγω της μυστικότητας, όμως, που τους περιβάλει, πολλοί, μουσουλμάνοι και μη, πιστεύουν ότι οι Γιαζίντι λατρεύουν τον σατανά.\nΑυτό το πληρώνουν ακριβά με σφοδρές επιθέσεις από ισλαμιστικές οργανώσεις, ενώ πολλά ανήλικα κορίτσια, σαν την Ashwaq, έχουν γίνει σκλάβες του σeξ για μαχητές του ISIS.


Πρώτη εγχείρηση καρδιάς στην Κύπρο - Health News\nΓύρω στο 1962 αρχίζει στην Κύπρο η άσκηση νέων ειδικοτήτων της ιατρικής από νέους γιατρούς που έρχοντανα από το εξωτερικό.\nΩς ιδιώτης γιατρός ξεκίνησε την καριέρα του και ο καρδιοχειρούργος Άντρέας Δημητριάδης ο οποίος στις 5 Ιουνίου 1962 στην Λευκωσία έγραωε ιατρική ιστορία για την Κύπρο όταν έκανε με επιτυχία την πρώτη εγχείρηση καρδιάς.\nΠρόκειτο για μια γυναίκα 35 χρονών από την Κακοπετριά με στένωση της μιτροειδούς βαλβίδας. Στην πρωτοποριακή αυτή επέμβαση βοήθησαν οι γιατροί Γεώργιος Ν Ιακωβίδης γενικός χειρούργος και Σταύρος Μαρτούδης ως αναισθησιολόγος. Οι εφημερίδες της εποχής κάλυψαν το γεγονός.\nΟ γιατρός Δημητριάδης υπήρξε πρωτοπόρος επιστήμονας που το κατεστημένο αδυνατούσε δυστυχώς να τον παρακολουθήσει και να τον αποδεκτεί.\nΉταν επιστήμονας με ισχυρή προσωπικότητα που έλεγε πάντα με θάρρος και χωρίς περιστροφές την γνώμη του.\nΉταν αμείλικτος στην κριτική για τα κακώς έχοντα της ιατρικής και δεν ανεχόταν τις μετριότητες. «Δυστυχώς οι φελλοί πάντα επιπλεόυν» συνήθιζε να υπενθιμίζει σε φίλους του.\nΟ γιατρός Δημητριάδης καθιέρωσε την καρδιοθωρακοχειρουργική στην Κύπρο.\nΤο 1974 κατά την τουρκική εισβολή η προσφορά του στην αντιμετώπιση τραυμάτων τσο Γενικό Νοσοκομείο Λευκωσίας υπήρξε σημαντική.\nΔύο χρόνια αργότερα το 1976 αποφασίστηκε η αναστολή λειτουργίας του Θωρακοχειρουργικού Τμήματος από το τότε ιατρικο-πολιτικό κατεστημένο. Απογοητευμένος επέστρεψε στην Αμερική το 1982 όπου παρέμεινε και εργάστηκε στην Washington DC για δέκα περίπου χρόνια


«Μόνοι αρμόδιοι για το άσυλο οι καθηγητές και οι φοιτητές» • Η Άποψη\nΑπό K. Π.\t 15:42 - 18/04/2015\nΜε κείμενο που ανήρτησε στην ιστοσελίδα της κίνησης «Ενεργοί Πολίτες», ο Μανώλης Γλέζος εξαπολύει επίθεση εναντίον της ηγεσίας του ΣΥΡΙΖΑ, χαρακτηρίζοντας την επέμβαση στην πρυτανεία του Πανεπιστημίου Αθηνών «ωμή παραβίαση του πανεπιστημιακού ασύλου».\n«Γιατί όλοι αυτοί, που άλλοτε κατήγγελλαν κάθε απόπειρα κατάλυσης του πανεπιστημιακού ασύλου, σήμερα σιωπούν και ως χτες αδρανούσαν, περιοριζόμενοι στο ρόλο θεατών;», διερωτάται ο ευρωβουλευτής του κόμματος, ενώ παράλληλα αποδίδει ευθύνες στους καθηγητές πανεπιστημίου, που δεν μπήκαν στη διαδικασία συνομιλιών με τους καταληψίες για την υπεράσπιση του, αλλά και στην ΚΟ του ΣΥΡΙΖΑ.\nΑναλυτικά το κείμενο του Μανώλη Γλέζου\nΑπορώ πώς, μέσα σε 19 μέρες κατάληψης, δεν βρέθηκε ούτε μια μικρή ομάδα καθηγητών, από αυτούς μάλιστα που υπεραμύνονται του αυτοδιοίκητου των Πανεπιστημίων, να μπουν στην Πρυτανεία και να συνομιλήσουν με τους καταληψίες, ασκώντας τον αυτονόητο έλεγχο που οφείλουν στο χώρο όπου λειτουργούν και διδάσκουν. Οι εκπαιδευτικοί ασκούν λειτούργημα, και μάλιστα ιερό, γιατί, πέραν των γνώσεων (οφείλουν να) διδάσκουν ήθος δημοκρατικό, κοινωνική αλληλεγγύη και συμπεριφορά, καθώς και πανανθρώπινες αξίες.\nΑντί, λοιπόν, όλοι αυτοί να βρίσκονται στο Πανεπιστήμιο, όπως όφειλαν, διαγκωνίζονταν στα ΜΜΕ, κάνοντας εκκλήσεις προς την Πολιτεία να εκδιώξει τους καταληψίες. Αλλά πού απευθύνονταν; Στην αστυνομία και στις δικαστικές αρχές; Μα οι καθηγητές πριν απ’ όλους θα έπρεπε να γνωρίζουν ότι δεν είναι δουλειά ούτε της αστυνομίας ούτε των δικαστικών αρχών να εμπλέκονται στα των Πανεπιστημίων. Άλλωστε είναι οι ίδιοι που κόπτονται για το αυτοδιοίκητο των Πανεπιστημίων. Πώς έχουν, επιτέλους, στο μυαλό τους αυτό το περίφημο Αυτοδιοίκητο;\nΘα μπορούσα να μιλήσω και για την ευθύνη των ίδιων των φοιτητών, που επίσης υπερασπίζονται (και καλά κάνουν) το αυτοδιοίκητο των Πανεπιστημίων, αλλά θεωρώ ότι η ευθύνη των καθηγητών τους είναι σαφώς μεγαλύτερη. Τέλος, υπάρχουν ευθύνες και στην, πολυπληθή πλέον, κοινοβουλευτική ομάδα του ΣΥΡΙΖΑ, για να μην πω και την κυβέρνηση την ίδια. Πολλοί οι πανεπιστημιακοί δάσκαλοι ανάμεσά τους. Γιατί όλοι αυτοί, που άλλοτε κατήγγειλλαν κάθε απόπειρα κατάλυσης του πανεπιστημιακού ασύλου, σήμερα σιωπούν και ως χτες αδρανούσαν, περιοριζόμενοι στο ρόλο θεατών;\nΡόκα: «Χρειαζόμαστε ένα καλό αποτέλεσμα»


Μία Συνοπτική Εικόνα των Αγορών - PHARMACY management ΚΑΙ ΕΠΙΚΟΙΝΩΝΙΑ\nΑναρτήθηκε: Τρίτη, 31 Μαρτίου 2020 - 06:18\nΥπογραμμίζοντας την «απίστευτη αγριότητα» με την οποία ο ιός πλήττει την Ευρώπη, το Διεθνές Νομισματικό Ταμείο εκτίμησε χθες Δευτέρα ότι η «βαθιά ύφεση» το 2020 στην Ευρώπη είναι πλέον «τετελεσμένη».\nΗ ατμομηχανή της Ευρώπης, η γερμανική οικονομία, ενδέχεται να συρρικνωθεί κατά 2,8% το 2020, κατά το σενάριο της λεγόμενης επιτροπής των σοφών, πέντε συμβούλων της γερμανικής κυβέρνησης περί τα οικονομικά.\nΗ Νέα Υόρκη, επίκεντρο της επιδημίας στις ΗΠΑ, μετράει πλέον πάνω από 36.000 κρούσματα μόλυνσης και 790 νεκρούς αλλά, η Γουόλ Στριτ θέλησε να φανεί αισιόδοξη και το χρηματιστήριό της έκλεισε με άνοδο.\nΟι ευρωπαϊκές αγορές περιόρισαν τις ζημίες τους, ή πέρασαν στο πράσινο, παρά τις δυσοίωνες προβλέψεις.\nΠάνω από 3,4 δισεκατομμύρια άνθρωποι είναι υποχρεωμένοι να μένουν σπίτι, οι μεταφορές μειώνονται στο ναδίρ και η ζήτηση για πετρέλαιο παρομοίως.\nΗ υπερεπάρκεια προσφοράς, εν μέσω του πολέμου τιμών μεταξύ της Σαουδικής Αραβίας και της Ρωσίας, τραβάει τις τιμές ακόμα περισσότερο προς τα κάτω.


ΣΥΝΟΔΟΣ ΚΟΡΥΦΗΣ ΤΗΣ ΕΕ ΓΙΑ ΤΟ ΠΡΟΣΦΥΓΙΚΟ - ΚΟΣΜΟΣ\nΔευ 25 Ιουνίου 2018 06:07 από Η Άλλη Άποψη\nΌπως διαφάνηκε εξαρχής, οι «ευρωπαϊκές λύσεις» στην πολιτική ασύλου και την αντιμετώπιση της «μεταναστευτικής κρίσης» που ήταν το αντικείμενο της Συνόδου, δεν είναι τίποτα άλλο από ένταση της καταστολής, δημιουργία νέων στρατοπέδων συγκέντρωσης μέσα ή έξω από την ΕΕ, αλλά και μια σειρά παζαριών, ανάμεσα στα μέλη της ΕΕ, για το πώς θα «μοιραστούν» οι κατατρεγμένοι από τους πολέμους και τις επεμβάσεις.\nΕξάλλου, πηγές της Ευρωπαϊκής Επιτροπής έκαναν λόγο για μια «χρήσιμη», χωρίς συγκρούσεις και χωρίς αρνητισμό. Οι ίδιες πηγές της Επιτροπής ξεκαθάρισαν ότι δεν ξανασυζητούνται όλα από την αρχή, αλλά αναζητούνται τρόποι να περάσουμε από το μοντέλο της «κρίσης», η οποία έχει τελειώσει, σε κάτι ποιο «συστημικό» και «βιώσιμο».\nΤο στίγμα όσων ειπώθηκαν στην Σύνοδο το έδωσε η Γερμανίδα καγκελάριος Άγκελα Μέρκελ: «Θέλουμε ευρωπαϊκές λύσεις όπου αυτό είναι δυνατόν. Θέλουμε διακρατικές λύσεις όπου οι ευρωπαϊκές λύσεις δεν είναι εφικτές», δήλωσε η καγκελάριος της Γερμανίας μετά το τέλος των εργασιών της άτυπης μίνι Συνόδου Κορυφής.\n«Θέλουμε περισσότερες συμφωνίες, σαν τη συμφωνία με τη Λιβύη, με άλλες χώρες καταγωγής», δήλωσε η Γερμανίδα καγκελάριος. Η εντολή της Frontex πρέπει να επεκταθεί και να ενισχυθεί. Οι πρόσφυγες δεν μπορούν να επιλέγουν πού θέλουν να καταθέσουν αίτηση για άσυλο, πρόσθεσε.\nΗ Άγκελα Μέρκελ διαπίστωσε ότι υπήρξε «πολλή καλή θέληση» και «κοινές θέσεις» κατά τη διάρκεια των συνομιλιών της σημερινής μίνι Συνόδου Κορυφής των Βρυξελλών.\n«Οφείλουμε να πούμε ότι οι ευρωπαϊκές λύσεις λειτουργούν. Σήμερα έχουμε να αντιμετωπίσουμε πολιτική πίεση που συνδέεται με τη μετανάστευση σε ορισμένες χώρες», δήλωσε ο πρόεδρος της Γαλλίας Εμανουέλ Μακρόν.\nΟ πρόεδρος της Γαλλίας διευκρίνισε ότι κατά τις συνομιλίες «απορρίφθηκαν λύσεις που δεν συνάδουν με τις ευρωπαϊκές αξίες», ενώ τόνισε ότι οι θέσεις του πρωθυπουργού της Ιταλίας ήταν στο ίδιο μήκος κύματος με των υπολοίπων στο τραπέζι των συνομιλιών.\nΗ κρίση δεν είναι συγκυριακή και πρόσκαιρη είπε ο Αλέξης Τσίπρας, κατά τις δηλώσεις του μετά το τέλος της άτυπης Συνόδου, δηλώνοντας ότι δεν υπήρξε λύση σήμερα καθώς η συζήτηση ήταν προπαρασκευαστική.\nΟ Αλέξης Τσίπρας είπε ότι τη μεταναστευτική κρίση θα την αντιμετωπίζει πολλά χρόνια η Ευρώπη και αυτό που έχει σημασία, όπως είπε, είναι «το μεγάλο δίλημμα, αν θα την αντιμετωπίσουμε ψάχνοντας συλλογική λύση ή αν θα την αντιμετωπίζει κάθε χώρα ξεχωριστά και θα αφορά αυτούς στους οποίους εμφανίζονται τα συμπτώματα». Ο Αλ. Τσίπρας επεσήμανε την ανάγκη η λύση να μην αντιμετωπιστεί αποσπασματικά, καθώς οι μονομερείς λύσεις δεν λύνουν προβλήματα.\nΟ πρωθυπουργός της Ισπανίας Πέδρο Σάντσεθ δήλωσε απόψε ότι θα μελετήσει την ιταλική πρόταση για το μεταναστευτικό, μετά την ολοκλήρωση της άτυπης μίνι Συνόδου Κορυφής στις Βρυξέλλες. Ο Σάντσεθ είπε ότι οι Ευρωπαίοι ηγέτες βρήκαν «περισσότερες κοινές θέσεις» παρά διαφωνίες.\n«Σαφώς ικανοποιημένος» από τη συνάντηση που είχε σήμερα με τους Ευρωπαίους εταίρους του, δήλωσε ο Ιταλός πρωθυπουργός Τζουζέπε Κόντε. Με ανάρτησή του στο Twitter ο Κόντε ανέφερε ότι επιστρέφει στην Ιταλία από τη συνάντηση των Βρυξελλών σαφώς ικανοποιημένος.\nΟι ιταλικές θέσεις\n-Την εντατικοποίηση των σχέσεων των χωρών της Ευρωπαϊκής Ένωσης με τις χώρες καταγωγής ή διέλευσης των μεταναστών, όπως τη Λιβύη και το Νίγηρα.\n-Τη δημιουργία κέντρων προστασίας στις χώρες διέλευσης, για την αξιολόγηση των αιτήσεων ασύλου και την προσφορά νομικής βοήθειας στους μετανάστες και για τους οικειοθελείς επαναπατρισμούς.\n-Την κοινή ευθύνη των χωρών μελών σε ό,τι αφορά τους ναυαγούς «διότι δεν μπορεί, όλο το βάρος των ευθυνών να το σηκώνουν οι χώρες πρώτης άφιξης». Πρέπει να γίνεται διαχωρισμός μεταξύ του ασφαλούς λιμένα και της χώρας αρμόδιας να εξετάσει τις αιτήσεις ασύλου.\n-Τη διαπίστωση ότι δε μπορούν να μεταφέρονται όλοι στην Ιταλία ή στην Ισπανία. Χρειάζονται ευρωπαϊκά κέντρα προστασίας σε πολλές χώρες μέλη, για την προστασία των δικαιωμάτων όσων φτάνουν στην Ευρώπη, αλλά και την τήρηση της δημόσιας τάξης.\n-Την ιδέα πως σε ό,τι αφορά τις «δευτερογενείς μετακινήσεις προσφύγων» μέσα στις χώρες της Ένωσης, αυτές θα πρέπει να βασίζονται σε τεχνικές συμφωνίες ανάμεσα στις διάφορες χώρες.\nΕτικέτες: χώρες λύσεις πρέπει ιταλία κορυφής σύνοδο πρόεδρος ευρωπαϊκές δήλωσε ανάγκη όπως ευρωπαϊκής πηγές αφορά σήμερα


Μαιευτική Παράλυση - Hand Surgery\nΗ μαιευτική παράλυση είναι η παθολογία εκείνη που το παιδί γεννιέται με παράλυση του βραχιονίου πλέγματος. Αυτό οφείλεται σε κάκωση του βραχιονίου πλέγματος κατά τη διάρκεια του τοκετού. Η συχνότητα εμφάνισης είναι 0.63-2.6 και κατά άλλους συγγραφείς μέχρι 5 περιστατικά ανά 1000 γεννήσεις ζωντανών παιδιών. Η συχνότητα παραμένει σταθερή παρά τη βελτίωση των μαιευτικών τεχνικών, σύμφωνα με πρόσφατες μελέτες. Πιθανοί προδιαθεσικοί παράγοντες θεωρούνται η μακροσωμία, οι πολυδύναμες κυήσεις, η προηγούμενη ανάλογη εξέλιξη, το κληρονομικό ιστορικό, ο σακχαρώδης διαβήτης, το μεγάλο βάρος του νεογνού, ο τρόπος καθόδου του στη μήτρα, καθώς και άλλοι.\nΟ μηχανισμός κάκωσης της μαιευτικής παραλύσεως είναι ανάλογος με αυτόν της κάκωσης του βραχιονίου πλέγματος των ενηλίκων και γίνεται είτε με βίαιη απαγωγή και έξω στροφή του Άνω Άκρου, είτε με έντονη κατάσπαση του ώμου, είτε με συνδυασμό των ανωτέρω κατά τη διάρκεια του τοκετού. Συνήθως αφορά τις ανώτερες Α5 και Α6 ρίζες (ονομάζεται παράλυση τύπου Erb) και συνδυάζεται κάποιες φορές και με βλάβη της Α7 ρίζας. Λιγότερο συχνά εμφανίζεται η παράλυση όλων των ριζών Α5-Θ1 και ακόμα πιο σπάνια είναι η παράλυση μόνο των κατώτερων ριζών Α8 και Θ1 (παράλυση τύπου Klumpke).\nΗ σοβαρότητα της κάκωσης του βραχιονίου πλέγματος κατά τη διάρκεια του τοκετού, ποικίλει από απλή διάταση των ριζών τύπου νευροαπραξίας και δύναται να αφορά σοβαρότερη βλάβη τύπου εκρίζωσης αυτών από το νωτιαίο μυελό. Η πρώτη κατηγορία αναλαμβάνει συνήθως μόνη της σε χρονικό διάστημα 3–4 εβδομάδων, ενώ στις περιπτώσεις μαιευτικής παράλυσης με απόσπαση των ριζών, δεν αναμένεται ανάνηψη.\nΗ εικόνα ενός νεογνού με μαιευτική παράλυση είναι χαρακτηριστική, με το Άνω Άκρο να βρίσκεται σε προσαγωγή, τον αγκώνα σε έκταση, το αντιβράχιο σε πρηνισμό και το καρπό και τα δάκτυλα σε κάμψη.\nΗ βαρύτητα του τραυματισμού του βραχιονίου πλέγματος στη μαιευτική παράλυση έχει περιγραφεί κυρίως από τους πρωτοπόρους στο αντικείμενο χειρουργούς Zilbert και Narakas. Η κατηγοροποίηση της βλάβης σύμφωνα με τους ως άνω Χειρουργούς είναι:\nΤύπος 1: Αφορά την τραυματική βλάβη των Α5 και Α6 ριζών. Η κλινική εικόνα είναι παράλυση των μυών του ώμου και της κάμψης του αγκώνα. Αναμένεται ανάνηψη σε ποσοστό που φθάνει το 90%.\nΤύπος 2: Εδώ έχουμε τραυματισμό, εκτός των Α5 και Α6 ριζών, και της Α7. Συμπληρωματικά με την παράλυση των μυών του τύπου 1, έχουμε αδυναμία εκτάσεως του αγκώνα και του καρπού. Αναμένεται πλήρης ανάνηψη σε ποσοστό που φθάνει το 65%.\nΤύπος 3: Η παράλυση όλου του Άνω Άκρου είναι εμφανής και οφείλεται σε τραυματισμό όλων των ριζών. Η ανάνηψη αναμένεται σε ποσοστό μικρότερο του 50%.\nΤύπος 4: Στον τύπο αυτόν η πλήρης παράλυση του Άνω Άκρου συνδυάζεται με το σύνδρομο Horner’s, όπου εμφανίζεται πτώση του βλεφάρου και διαταραχή της διαμέτρου της κόρης του οφθαλμού. Η βλάβη είναι η περισσότερο σοβαρή, με απόσπαση τουλάχιστον των Α8 και Θ1 ριζών και δεν αναμένεται καμιά αυτόματη ανάνηψη.\nΗ λεπτομερής κλινική εξέταση ενός παιδιού με μαιευτική παράλυση θα καθορίσει τον βαθμό της βλάβης, σύμφωνα με τα διεθνώς καθιερωμένα πρωτόκολλα και θα θέσει τις αρχές της ενδεδειγμένης, για το παιδί, θεραπείας. Ο έλεγχος ολόκληρου του μυοσκελετικού συστήματος πρέπει να είναι πλήρης, αναζητώντας διαμαρτίες στην ανάπτυξη, ή σημεία που εκλύεται πόνος. Όταν υπάρχει υποψία, πρέπει να γίνεται ακτινολογικός έλεγχος, καθώς η παράλυση του βραχιονίου πλέγματος συνδυάζεται συχνά με κάταγμα της κλείδας, ή άλλες διαμαρτίες της αυχενικής μοίρας της σπονδυλικής στήλης και του θωρακικού κλωβού.\nΟ ηλεκτρομυογραφικός έλεγχος στη μαιευτική παράλυση, παρόλες τις δυσκολίες που έχει λόγω της έλλειψης συνεργασίας του νεογνού, όταν γίνεται από έμπειρους νευροφυσιολόγους, αποτελεί πολύτιμο βοήθημα στα χέρια του θεράποντος ιατρού και πρέπει να επαναλαμβάνεται ανά τακτά χρονικά διαστήματα.\nΠεραιτέρω έλεγχος με αξονική, ή μαγνητική μυελογραφία, δίδει σημαντικές πληροφορίες για τη πιθανότητα ύπαρξης απόσπασης κάποιας ρίζας, ή άλλης παθολογίας του νωτιαίου μυελού, ή ακόμα μιας ενδονευρικής παθολογίας. Το υπερηχογράφημα, προς το παρόν, δεν αποτελεί αξιόπιστη διαγνωστική εξέταση για τη μαιευτική παράλυση.\nΜακροπρόθεσμα, η ανάπτυξη του Άνω Άκρου σε ένα παιδί με μαιευτική παράλυση υστερεί και καθίσταται βραχύτερο του υγιούς. Λόγω της μυϊκής ανισορροπίας εμφανίζονται διαταραχές και παραμορφώσεις τόσο στην άρθρωση του ώμου, όσο και του αγκώνα, με τελικό αποτέλεσμα την έντονη δυσκαμψία τους. Ανάλογη παραμόρφωση εμφανίζεται στο αντιβράχιο και στο χέρι σε βαθμό που η λειτουργία του Άνω Άκρου να καθίσταται ανεπαρκής.\nΗ θεραπεία ενός παιδιού με μαιευτική παράλυση ξεκινά από τις πρώτες μέρες μετά την γέννηση, ευθύς μόλις διαγνωστεί. Ένα ήπιο πρόγραμμα κινητοποίησης των αρθρώσεων, κυρίως του ώμου και του αγκώνα θα πρέπει να ξεκινά τη 7–10 μέρα της ζωής του νεογνού.\nΕάν μετά την παρέλευση 3-4 μηνών από τη γέννηση δεν υπάρξει βελτίωση, κυρίως στην έξω στροφή του ώμου, τη κάμψη του αγκώνα και τον πρηνισμό του αντιβραχίου, οι ενδείξεις για σοβαρή βλάβη του πλέγματος είναι σημαντικές και πρέπει να επιλέγεται η χειρουργική θεραπεία. Κατ΄αυτήν, γίνεται πλήρης παρασκευή του βραχιονίου πλέγματος, αναγνώριση της βλάβης και επισκευή της, είτε με νευρικά μοσχεύματα στις περιπτώσεις με ρήξη των νευρικών στελεχών, είτε με νευρομεταφορές όταν έχουνε εκρίζωση των νευρικών ριζών. Θεωρείται αυτονόητη η χρήση Μικροχειρουργικών τεχνικών, για την αντιμετώπιση των σοβαρών αυτών κακώσεων του βραχιονίου πλέγματος.\nΌπως σε κάθε χειρουργική του βραχιονίου πλέγματος, το αποτέλεσμα της αποκατάστασης των νευρικών βλαβών στη μαιευτική παράλυση δεν είναι εξασφαλισμένο. Συμπληρωματικές επεμβάσεις, όπως τενοντομεταφορές κλπ, είναι δυνατόν να απαιτηθούν για τη βελτίωση της λειτουργικότητας του Άνω Άκρου. Η γενική εκτίμηση είναι ότι η αποκατάσταση του ώμου και του αγκώνα θα πρέπει να γίνεται στην ηλικία των 4–6 ετών, προτού εγκατασταθούν μόνιμες δυσκαμψίες και παραμορφώσεις. Αντίστοιχα οι παραμορφώσεις του αντιβραχίου και του χεριού δύνανται να αποκατασταθούν στις ηλικίες μεταξύ 6 και 13 ετών.\nΣυμπερασματικά, αν και η μαιευτική παράλυση είναι πιθανόν να είναι ένα ιδιαίτερα σοβαρό πρόβλημα ενός νεογνού, η έγκαιρη και αποτελεσματική αντιμετώπιση, είναι δυνατόν να αποδώσει στη τελική έκβαση της θεραπείας, ένα χρήσιμο και λειτουργικό χέρι.\nΕικόνες του χεριού σε παιδιά με μαιευτική παράλυση\nΑσθενής 3 ετών με μαιευτική παράλυση ανωτέρου τύπου, υπεβλήθη σε τενοντομεταφορά του πλατέος ραχιαίου μυός. Στη φωτογραφία διακρίνουμε τη θέση ακινητοποίησης του Άνω άκρου, κατά τον άμεσα μετεγχειρητικό χρόνο\nΚαλή κίνηση του ώμου μετεγχειρητικά


Λευκή Πρωτοχρονιά ενόψει - Δείτε αναλυτικά περιοχές που επηρεάζονται | News '); $('body').html(''); } });\nNews Local Λευκή Πρωτοχρονιά ενόψει - Δείτε αναλυτικά περιοχές που επηρεάζονται\nΛευκή Πρωτοχρονιά ενόψει - Δείτε αναλυτικά περιοχές που επηρεάζονται\n29.12.2019 08:09 Κύπρος SigmaLive\nΧαµηλή πίεση επηρεάζει την περιοχή, ενώ ασθενής ψηλή πίεση αναµένεται παροδικά την Τρίτη.\nΣήµερα ο καιρός θα είναι µερικώς συννεφιασµένος και παροδικά συννεφιασµένος, µε µεµονωµένες βροχές ή καταιγίδα, καθώς και παροδική χιονόπτωση ή χιονόνερο, στα ψηλότερα ορεινά. Οι άνεµοι θα πνέουν αρχικά κυρίως νοτιοανατολικοί ως νοτιοδυτικοί, ασθενείς, 3 µποφόρ, για να καταστούν, από το µεσηµέρι και µετά, κυρίως νοτιοδυτικοί ως δυτικοί, ασθενείς µέχρι µέτριοι, 3 µε 4 µποφόρ. Η θάλασσα θα είναι λίγο ταραγµένη. Η θερµοκρασία θα ανέλθει γύρω στους 18 βαθµούς στο εσωτερικό και τα παράλια και γύρω στους 5 βαθµούς στα ψηλότερα ορεινά, όπου µέχρι το µεσηµέρι θα υπάρχει τοπικά παγετός.\nΑπόψε ο καιρός θα είναι κυρίως συννεφιασµένος, µε τοπικές βροχές και µεµονωµένες καταιγίδες, κατά διαστήµατα καθώς και χιόνια στα ψηλότερα ορεινά. Τα περισσότερα φαινόµενα αναµένονται κυρίως µετά τα µεσάνυκτα.\nΟι άνεµοι θα πνέουν νοτιοανατολικοί ως νοτιοδυτικοί, ασθενείς µέχρι µέτριοι, 3 µε 4 µποφόρ, και αργότερα τοπικά ισχυροί, 5 µποφόρ. Η θάλασσα θα είναι αρχικά λίγο ταραγµένη, για να καταστεί σταδιακά µέχρι ταραγµένη και αργότερα, στα δυτικά και τα νότια, ταραγµένη. Η θερµοκρασία θα πέσει γύρω στους 7 βαθµούς στο εσωτερικό, γύρω στους 11 στα δυτικά παράλια, γύρω στους 10 στα υπόλοιπα παράλια και γύρω στο µηδέν στα ψηλότερα ορεινά. Στα ορεινά και στα ψηλότερα ηµιορεινά θα σχηµατιστεί παγετός.\nΤη Δευτέρα ο καιρός θα είναι κυρίως συννεφιασµένος και αναµένονται βροχές, στις περισσότερες περιοχές και µεµονωµένες καταιγίδες, καθώς και χιόνια στα ψηλότερα ορεινά. Αργά τη νύκτα ο καιρός θα σηµειώσει βελτίωση.\nΤην Τρίτη ο καιρός θα είναι κυρίως αίθριος, αλλά τοπικά αυξηµένες νεφώσεις αναµένεται να δώσουν µεµονωµένες βροχές ή και λίγα χιόνια, στις ψηλότερες κορυφές του Τροόδους.\nΤην Τετάρτη ο καιρός θα είναι µερικώς συννεφιασµένος και παροδικά συννεφιασµένος, µε τοπικές βροχές ή καταιγίδα, καθώς και παροδική χιονόπτωση ή χιονόνερο, στα ψηλότερα ορεινά. Η θερµοκρασία θα σηµειώσει µικρή πτώση τη Δευτέρα, για να κυµανθεί γύρω στις µέσες κλιµατολογικές τιµές. Την Τρίτη η θερµοκρασία θα σηµειώσει µικρή άνοδο, για να παραµείνει στα ίδια επίπεδα την Τετάρτη.\nΗ κατάσταση του οδικού δικτύου για το πρωινό της Κυριακής\nΟι δρόμοι Καρβουνά - Τροόδους, Πλατρών - Τροόδους και Προδρόμου - Τροόδους, είναι ανοικτοί ΜΟΝΟ για οχήματα με κίνηση και στους τέσσερις τροχούς ή εφοδιασμένα με αντιολισθητικές αλυσίδες.\nΈκκληση μέσω του SigmaLive για τροχαίο στον αυτοκινητόδρομο Λ/σου-Πάφου\nΦΩΤΟ: Απουσιάζει απ' την Στέγη διαμονής της η Viviana-Gabriela


Ο ΠΑΟΚ πρέπει να δώσει ιδιαίτερο βάρος στο παιχνίδι από αέρος\nΠαραμονές της έναρξης του πρωταθλήματος μπήκαμε σε διαδικασία συγκρίσεων των ομάδων που συγκροτούν την πρώτη πεντάδα του Πρωταθλήματος. Με βάση τα ρόστερ που έχουν δηλωμένα στις επίσημες σελίδες τους στο διαδίκτυο, βγάλαμε ορισμένους αξιοσημείωτους μέσους όρους.\nΠρώτα απ’ όλα σε ό,τι αφορά στην ηλικία. Ο Ολυμπιακός έχει μέσο όρο 26 χρόνια, όπως και ο Παναθηναϊκός, η ΑΕΚ 26,6, ο Αρης 28,2, ενώ ο ΠΑΟΚ είναι στο 26,8. Φυσικά, αυτό που μετρά ιδιαίτερα δεν είναι το συνολικό ρόστερ, αλλά οι παίκτες που θα παίρνουν πολύ χρόνο συμμετοχής και αυτό θα το δούμε στην πορεία.\nΈνα άλλο στοιχείο που αξίζει να υπογραμμιστεί είναι ο μέσος όρος ύψους. Ο ΠΑΟΚ είναι περίπου στο 1.81, η ΑΕΚ στο 1.83, ο Παναθηναϊκός και ο Αρης στο 1.80, αλλά ο Ολυμπιακός στο 1.84. Οι «ερυθρόλευκοι» έχουν επενδύσει σε ψηλά κορμιά, τα προηγούμενα χρόνια ήταν πολύ δυνατοί στο παιχνίδι από αέρος και ο ΠΑΟΚ πρέπει να ρίξει βάρος σε αυτό. Ο Λουτσέσκου σίγουρα το γνωρίζει.\nΠΑΟΚ: Πάλεψε μέχρι το τέλος για να φέρει τον Μουνίρ\nΑπό την Τρίτη στο Γιβραλτάρ ο ΠΑΟΚ\nΠΑΟΚ: 7800 οι κάτοχοι των διαρκείας\nΜπαλτάκος: «Ηθική δικαίωση για τον ΠΑΟΚ στην υπόθεση Σιαμπάνη»\nΚυριάκος Κυριάκος: «Το «μούχτι», είναι για τους μουλωχτούς»


Συγχαρητήρια επιστολή του Εμπορικού Συλλόγου Βέροιας για την εκλογή του Κ. Καλαϊτζίδη στην Π.Ε. Ημαθίας - Εφημερίδα Ημερήσια Ημαθίας\nΤρίτη 22 Σεπτεμβρίου 2020 7:41\nΗ Διοίκηση του Εμπορικού Συλλόγου Βέροιας με επιστολή της συγχαίρει τον κ. Κωνσταντίνο Καλαϊτζίδη για την εκλογή του στην Περιφερειακή Ενότητα Ημαθίας . Συγκεκριμένα στην επιστολή αναφέρονται τα παρακάτω:\nΤα μέλη του Διοικητικού Συμβουλίου του Εμπορικού Συλλόγου Βέροιας και εγώ προσωπικά σας εκφράζουμε τα θερμά μας συγχαρητήρια τόσο για την εκλογή σας ,όσο και για την επιτυχία του συνδυασμού σας.\nΕυχόμαστε μια γόνιμη θητεία και συνεργασία με τον Εμπορικό Σύλλογο Βέροιας για την στήριξη της τοπικής οικονομίας.


Πίσω στα παλιά : Πέθανε ο τραγουδιστής Γιάννης Καλατζής -«Δελφίνι, δελφινάκι...»\nΣε ηλικία 74 ετών έφυγε από τη ζωή ο γνωστός λαϊκός\nτραγουδιστής Γιάννης Καλατζής, ο ερμηνευτής του εμβληματικού τραγουδιού «Δελφίνι δελφινάκι». Αθόρυβος, ουσιαστικός, σημάδεψε τέσσερις δεκαετίες με τη φωνή του. Ο Γιάννης Καλατζής γεννήθηκε στη Θεσσαλονίκη το 1943. Η καριέρα του ξεκίνησε στις αρχές της δεκαετίας του 1960, όταν ο ίδιος\nήταν μέλος του Τρίο Μορένο στη Θεσσαλονίκη. Αργότερα εγκαταστάθηκε\nστην Αθήνα, όπου αρχικά είχε συνεργαστεί με τον διάσημο συνθέτη Γιώργο Μητσάκη. Η δημοτικότητά του άρχισε να αυξάνεται και είχε μια παραγωγική συνεργασία με μερικούς από τους πιο διάσημους Έλληνες συνθέτες της περιόδου - Μάνος Λοΐζος, Σταύρος Κουγιουμτζής, Γιώργος Κατσαρός, Μίμης Πλέσσας.\nΤη δυσάρεστη είδηση ανακοίνωσε μέσω facebook συνεργάτης του τραγουδιστή,\nΔημήτρης Χιονάς. «Θλίβομαι βαθύτατα.Μόλις έμαθα ότι έφυγε για το μεγάλο ταξίδι ένας εξαιρετικός φίλος συνεργάτης\nγια χρόνια πολλά κι αδερφός ο Γιάννης Καλατζής!Καλό ταξίδι Γιάννη στην γειτονιά των αγγέλων στην αγκαλίτσα του καλού Θεούλη! Τα θερμά συλλυπητήρια στην οικογένεια του ! Κουράγιο ρε παιδιά!». iefimerida.gr Αναρτήθηκε από


zoornalistas: Μίλτος, Μύκονος και πρόσφυγες\nΌταν ο υπεύθυνος μεταναστευτικής πολιτικής της ΝΔ χάνει τη μπάλα\nΈλα ρε φίλε, αγωνία στις Βρυξέλλες; Μιλάμε τώρα για αγωνία στις Βρυξέλλες, όχι για αγωνία στις κερκίδες της Τούμπας ή του Καραϊσκάκη ή της Λεωφόρου, να σου κόβεται το αίμα, να σε καβαλάει η ανατριχίλα, να σου παγώνει το μέτωπo και να σε τρώει ο πυρετός. Κι επειδή βεβαίως η ενημέρωση η δημοσιογραφική προέρχεται από τους «κύκλους» της κάθε πλευράς, παπάρια (συγγνώμη αμελέτητα) ενημέρωση έχουμε για όλα όσα γίνονται και λέγονται πίσω από κλειστές πόρτες. Εκτός κι αν έχετε την εντύπωση ότι ο Σόιμπλε είναι όλη την ώρα με το τηλέφωνο στο χέρι και μπριφάρει τα αηδόνια της ελληνικής TV…\nΑφήνω λοιπόν πίσω την αγωνία στις Βρυξέλλες, προσπερνώ το παραλήρημα του.. Αμβροσίου Λενή για τον Μπελογιάννη (δεν έχει καν πλάκα ο άφρων γέρων), αρνούμαι να σχολιάσω τον αφοδεύοντα ληστή (θα με απολύσει ο Χατζής, έτσι κι ανοίξω το στόμα μου) κι αποφασίζω εν τέλει να το ξαλεγράρω λίγο με Μίλτο Βαρβιτσιώτη. Ο οποίος Μίλτος Βαρβιτσιώτης πήγε στο «ΟΛΑ» κι έδωσε ρεσιτάλ για μια ακόμη φορά. Διότι έτσι είναι ο σολίστας ο σπουδαίος, παντού θα δώσει τον καλύτερο του εαυτό, για να ικανοποιήσει τους θαυμαστές του και (κυρίως, εδώ που τα λέμε στην περίπτωση του Μίλτου) τις θαυμάστριές του!\n«Έχουμε τη Μύκονο στη χώρα, έχουμε το στολίδι του τουρισμού και θεωρούμε κακό να πηγαίνει Έλληνας στο νησί. Πλέον βέβαια ανέφικτο έχει γίνει και το ταξίδι στην Τζια, τη Σύρο κ.α.»\nΌφου πόνος που λένε και στην Κρήτη. Αυτός ο ρατσισμός θα μας φάει, θα μας συντρίψει, θα μας καταστρέψει. Εκεί μας καταντήσανε τα κουμμούνια, να ακούει ο άλλος για Μύκονο μόνο στο ραδιόφωνο, να βλέπει την Ψαρού μόνο στα περιοδικά, να έχει μείνει χωρίς αντικείμενο ο ρεπόρτερ Τσιλιπουνιδάκης και να τρέχει σε πορείες συνταξιούχων για να βγάλει το μεροκάματο. Και πάλι καλά να λέμε που θα γίνουν σύντομα εκλογές και θα λάμψει ξανά το άστρο της Μυκόνου.\nΠέρα από πλάκα όμως, μίλησε και για το μεταναστευτικό (ως υπεύθυνος…) ο Μιλτιάδης Βαρβιτσιώτης. Και δήλωσε ένα σωρό ενδιαφέροντα και παρφουμέ, όπως ότι τώρα φισκάρουμε με μετανάστες από χώρες της Καραϊβικής (ας του εξηγήσει κάποιος ότι μεσολαβεί ο Ατλαντικός), ότι ο Μουζάλας πήρε ένα δισεκατομμύριο ευρώπουλα και δεν μπορεί να το διαχειριστεί (ούτε ο Χριστοδουλάκης τέτοια δημιουργική λογιστική), ότι δίνουμε μισθούς που θα έδιναν σε γιατρό να πάει στην Ουγκάντα σε γιατρούς για να έρθουν στην Αθήνα (αν τα δίνει κάποιος τα δίνουν οι ΜΚΟ, όχι το κράτος, κι αν θέλει να ελέγξει τις ΜΚΟ ο δρόμος είναι ανοιχτός και τα σκυλιά δεμένα).\nΚι αφού πρόσθεσε το μυθικό «δεχθήκαμε ένα εκατομμύριο Αλβανούς το ’90 χωρίς βοήθεια» (χώρια που ούτε τρακόσιες χιλιάδες δεν ήρθαν τότε, οι μισοί ήταν Έλληνες κύριε Βαρβιτσιώτη μου…), έκλεισε το ματάκι στα εθνίκια δηλώνοντας για το προσφυγικό:\n«Δεν πρέπει να είναι η Ελλάδα το κέντρο από το οποίο να διασπείρεται ό,τι συμβαίνει γύρω μας. Δεν πρέπει να διασφαλίσουμε τα σύνορά μας;»\nΥπέροχο, δεν λέω, αλλά να μας πει και τον τρόπο που σκοπεύει να τα διασφαλίσει. Γιατί άμα σκοπεύει να μας επιστρατεύσει και να μας βάλει να ντουφεκάμε βάρκες με πρόσφυγες, εγώ δεν πάω!\nΥ.Γ.: Μετά απ’ την τελευταία επίθεση με χημικά στη Συρία, θέλω να έρθει κάνας μπαγλαμάς να μου πει «Να κάτσουνε στη χώρα τους, να μην έρχονται στη δική μας». Η φάπα θα πέσει σύννεφο…


ΣΥΛΛΟΓΟΣ ΓΕΩΠΟΝΩΝ ΠΡΕΒΕΖΑΣ: Ξεκίνησε η (ηλεκτρονική) εγγραφή των επιχειρήσεων στο Ενιαίο Μητρώο Εμπόρων Αγροτικών Προϊόντων, Εφοδίων και Εισροών. Μέχρι 30Ιουλίου η προθεσμία.\nΞεκίνησε η (ηλεκτρονική) εγγραφή των επιχειρήσεων στο Ενιαίο Μητρώο Εμπόρων Αγροτικών Προϊόντων, Εφοδίων και Εισροών. Μέχρι 30Ιουλίου η προθεσμία.\nΞεκίνησε από το ΥΠ.Α.Α.Τ., με καθυστέρηση ενός και πλέον χρόνου, η λειτουργία της ηλεκτρονικής εφαρμογής για την εγγραφή των υπόχρεων επιχειρήσεων στο Ενιαίο Μητρώο Εμπόρων Αγροτικών Προϊόντων, Εφοδίων και Εισροών. Σχετικά με την ψήφιση του Ν. 3955/2011 για το Μητρώο και τα προβλήματα που υπήρχαν στην υλοποίησή του είχαμε γράψει σε παλιότερη ανάρτησή μας. Η εγγραφή στο Μητρώο γίνεται αποκλειστικά μέσω της ειδικής ηλεκτρονικής εφαρμογής η οποία βρίσκεται στην ιστοσελίδα του ΥΠ.Α.Α.Τ. (www.minagric.gr). Σχετικός σύνδεσμος για την πρόσβαση στις Ψηφιακές Υπηρεσίες του Υπουργείου υπάρχει και στο ιστολόγιό μας.\nΠοιοι έχουν υποχρέωση εγγραφής στο Μητρώο\nΣύμφωνα με το Ν. 3955/2011 υποχρέωση εγγραφής στο Μητρώο έχουν όσοι:\n- Αγοράζουν ή μεσολαβούν στην αγορά των προϊόντων πρωτογενούς φυτικής και ζωικής γεωργικής παραγωγής, καθώς και των προϊόντων που προέρχονται από το πρώτο στάδιο επεξεργασίας και μεταποίησης αυτών, τα οποία παράγονται στην ελληνική επικράτεια.\n- Προμηθεύουν τον Έλληνα παραγωγό με προϊόντα κάθε μορφής, είτε παραγόμενα στην ελληνική επικράτεια είτε εισαγόμενα που χρησιμοποιούνται κατά τη διαδικασία και για τους σκοπούς της παραγωγής των προϊόντων πρωτογενούς φυτικής και ζωικής γεωργικής παραγωγής (εφόδια ή εισροές).\nΚατά συνέπεια έως 30 Ιουλίου 2012 θα πρέπει να υποβάλλουν ηλεκτρονικά αίτηση εγγραφής στο Ενιαίο Μητρώο οι εξής κατηγορίες εμπόρων:\n1. Οι έμποροι που προμηθεύουν τους παραγωγούς με σπόρους, λιπάσματα, πολλαπλασιαστικό υλικό, γεωργικά και κτηνιατρικά φάρμακα, ζωοτροφές και γεωργικά μηχανήματα\n2. Οι έμποροι που αγοράζουν ή μεσολαβούν στην αγορά των προϊόντων πρωτογενούς φυτικής και ζωικής γεωργικής παραγωγής, καθώς και των προϊόντων που προέρχονται από το πρώτο στάδιο επεξεργασίας και μεταποίησης αυτών\n3. Οι επιχειρήσεις που αγοράζουν από τον παραγωγό για επεξεργασία στις εγκαταστάσεις τους αγροτικά προϊόντα όπως κρέας, γάλα, ψάρια, μέλι, αυγά, νωπά οπωροκηπευτικά, λάδι κλπ.\nΠληροφορίες και αίτηση εγγραφής δίνονται στην ιστοσελίδα www.minagric.gr. Ως μοναδικό δικαιολογητικό με τη συμπλήρωση της αίτησης ηλεκτρονικά εισάγεται στο σύστημα με μορφή pdf η βεβαίωση του Επιμελητηρίου.\nΟι έμποροι που προμηθεύουν τον Έλληνα παραγωγό με εφόδια ή εισροές που χρησιμοποιούνται κατά τη διαδικασία και για τους σκοπούς της παραγωγής των προϊόντων πρωτογενούς φυτικής και ζωικής παραγωγής απαλλάσσονται από την υποχρέωση προσκόμισης εγγυητικής επιστολής, όπως αναφέρονται στο Ν 3955/2011.\nΟι έμποροι που είναι ήδη εγγεγραμμένοι σε αντίστοιχο Κλαδικό Μητρώο υποχρεούνται να εγγραφούν και στο Ενιαίο Μητρώο δηλώνοντας όμως σε ειδικό πεδίο της αίτησης εγγραφής τον αριθμό μητρώου ή τον κωδικό εγγραφής του κλαδικού μητρώου.\nΑναρτήθηκε από Alexis στις 10:45 μ.μ.\nΕτικέτες Δημόσια Διοίκηση, Μητρώο Εμπόρων, ΥΠ.Α.Α.Τ.\nΑνώνυμος 11 Ιουλίου 2012 - 11:46 π.μ.\nπως θα κανουμε την ηλεκτρονικη αιτηση;\nAlexis 11 Ιουλίου 2012 - 1:27 μ.μ.\nΑπο την αρχική σελίδα του Υπουργείου επιλέγουμε ΨΗΦΙΑΚΕΣ ΥΠΗΡΕΣΙΕΣ, μετά πατάμε ΕΝΙΑΙΟ ΜΗΤΡΩΟ ΕΜΠΟΡΩΝ, μας βγάζει μία σελίδα με πληροφορίες για το μητρώο και κάτω-κάτω πατάμε ΣΥΝΔΕΣΗ. Μας πηγαίνει σε μία φόρμα που πρέπει να βάλουμε όνομα χρήστη και κωδικό για να συνδεθούμε. Εαν δεν έχουμε φτιάξει κωδικούς, πατάμε ΔΗΜΙΟΥΡΓΙΑ ΛΟΓΑΡΙΑΣΜΟΥ για να φτιάξουμε.\nΟ σύνδεσμος προς τις ΨΗΦΙΑΚΕΣ ΥΠΗΡΕΣΙΕΣ υπάρχει και στο site μας επάνω αριστερά.\nΗ προθεσμία για εγγραφή στο Μητρώο έχει παραταθεί μέχρι 31-12-2012.


Πρωτόπαπας: Ο Μητσοτάκης έβαλε στα ψηφοδέλτια αυτόν που μίλησε για τανκς στην ΕΡΤ - Εκλογές | News 24/7\nΕναντίον του Κυριάκου Μητσοτάκη καταφέρθηκε για μία σειρά επιλογών του καταφέρθηκε ο Χρήστος Πρωτόπαππας.\nnews247 12 Ιουνίου 2019 14:59\nΓια το βίντεο με τον Κυριάκο Μητσοτάκη και τον επιχειρηματία που ζητά επταήμερη εργασία, χωρίς ελέγχους μίλησε στο ραδιόφωνο News24/7 στους 88,6.\n“Τα δικαιώματα των εργαζομένων πρέπει να γίνουν σεβαστά. Να του έλεγε ο Μητσοτάκης ότι οι έλεγχοι πρέπει να συνεχιστούν. Δεν απάντησε και αυτό ανοίγει ορέξεις” δήλωσε το μέλος του Πολιτικού Συμβουλίου του Κινήματος Αλλαγής. Αρνητικά σχολίασε και την υποψηφιότητα Μπογδάνου, λέγοντας ότι ο κ. Μητσοτάκης βάζει στα ψηφοδέλτια αυτόν που μίλησε για τανκς στην ΕΡΤ.\nΣε σχέση με τις μετεκλογικές συνεργασίες και τη στάση που θα κρατήσει το ΚΙΝΑΛ ανέφερε ότι το κόμμα δεν έχει κανένα λόγο να μπει σε μια κυβέρνηση που θα ακολουθεί ίδιες πολιτικές με αυτές του ΣΥΡΙΖΑ. “Είμαστε δύναμη σταθερότητας. Αν μπορούμε να βοηθήσουμε σε κάποια ζητήματα, όπως ο εκλογικός νόμος, η εκλογή ΠτΔ, τα πρωτογενή πλεονάσματα, ναι, θα βοηθήσουμε. Η βοήθεια δεν είναι μόνο με συμμετοχή στην κυβέρνηση” υπογράμμισε ο κ. Πρωτόπαπας.\nΕρωτηθείς για τη δήλωση Καμίνη περί 4ου μνημονίου, απάντησε ότι “η κατάσταση στην οικονομία απειλεί την χώρα” αναφερόμενος μεταξύ άλλων στο χρέος. Για τα του ΚΙΝΑΛ και τη ρήξη Γεννηματά-Βενιζέλου, τόνισε ότι “ο Βενιζέλος δεν είπε ποτέ ότι είναι εκτός ΚΙΝΑΛ” και έκανε λόγο για δικαίωμα του εκάστοτε Προέδρου να επιλέγει τον επικεφαλής του επικρατείας. “Η απόφαση της Φώφης Γεννηματά σηματοδοτεί το ελάτε” υποστήριξε ο κ. Πρωτόπαπας.


Οίκοι Ευγηρίας - Κλινικές - UNIMEDICA\nΟίκοι Ευγηρίας – Κλινικές\nΑρχική » Οίκοι Ευγηρίας – Κλινικές\nΗ “κατ΄ οίκον” οδοντιατρική φροντίδα παρέχει οδοντιατρική περίθαλψη και σε ομαδοποιημένες κατηγορίες ασθενών μια και συνεργάζεται από το 2004 με Οίκους Ευγηρίας, Κέντρα Αποκατάστασης, Ψυχιατρικές Κλινικές κ.λ.π.\nΕνδεικτικά συνεργαζόμαστε με:\nΤο θεραπευτήριο Αθηνά βρίσκεται στα Βριλήσσια και παρέχει, από το 1971, διάγνωση, φροντίδα και Θεραπευτήριο Αθηνάθεραπεία σε ανθρώπους με ψυχικά νοσήματα και ψυχικές διαταραχές. Αποτελείται από δύο νοσηλευτικές μονάδες, έχει συνολική δυναμικότητα 300 κλινών και περιβάλλεται από εξωτερικούς δενδρόφυτους χώρους 10 στρεμμάτων.\nAthens Geriatric Center Γλυφάδας\nΗ μονάδα φροντίδας ηλικιωμένων Athens Geriatric Center Γλυφάδας έχει σχεδιασθεί σύμφωνα με τις Eυρωπαικές προδιαγραφές και ανάγκες για τους ανθρώπους της τρίτης και τέταρτης ηλικίας. Εξειδικευμένοι επιστημονικοί συνεργάτες όλων των ειδικοτήτων με ευθύνη και γνήσιο ενδιαφέρον φροντίζουν τους φιλοξενούμενους μας.\nH Golden Care είναι μια νέα μονάδα φροντίδας ηλικιωμένων στεγασμένη σε ένα όμορφο κτίριο με σύγχρονες εγκαταστάσεις. Κύριο μέλημά του οίκου είναι η παροχή υπηρεσιών που εξασφαλίζουν ποιότητα φροντίδας και ζωής για τους ενοίκους σε ένα προστατευμένο, ζεστό και φιλόξενο περιβάλλον.\nΤο Μερόπειο Φιλανθρωπικό Σωματείο διατηρεί στην Καλλιθέα ιδιόκτητη Μονάδα Φροντίδας Ηλικιωμένων, για τους ανθρώπους που θέλουν να περάσουν ήσυχα τα τελευταία χρόνια της ζωής τους, σε όμορφο χώρο με αγάπη και φροντίδα.\nΗ Μονάδα Φροντίδας Ηλικιωμένων Haris careστα Βόρεια Προάστια έχει σαν στόχο τη φροντίδα ηλικιωμένων, υπό άριστες και ασφαλείς συνθήκες διαβίωσης. Η γενική διεύθυνση της Μονάδας ασκείται από την Ψυχολόγο – Ψυχοθεραπεύτρια Ευγενία Τουρίκη η οποία μαζί με το υπόλοιπο προσωπικό φροντίζουν, να εξασφαλίζουν μια ομαλή και ποιοτική καθημερινότητα για τους διαμένοντες.\nΝέα Σύγχρονη Μονάδα Φροντίδας Ηλικιωμένων στο Μαρούσι. Προσφέρει φιλοξενία σε μόνιμη βάση ή και για μεμονωμένα χρονικά διαστήματα σε μια μικρή ολοζώντανη κοινότητα, με ιατρική φροντίδα από τον ιατρό της μονάδας έτσι ώστε να διατηρείται σταθερή η κατάσταση της υγείας.\nΗ ΑΝΑΠΛΑΣΗ λειτουργεί στη Νέα Ιωνία και στα 23 χρόνια λειτουργίας του, το Κέντρο Αποκατάστασης «ΑΝΑΠΛΑΣΗ» βοηθά, μέσω καινοτόμων θεραπευτικών μεθόδων, ασθενείς με επίκτητες νευρολογικές διαταραχές, όπως αγγειακά εγκεφαλικά επεισόδια και κρανιοεγκεφαλικές κακώσεις.\nΠρότυπος οίκος που απευθύνεται στην τρίτη ηλικία και γενικότερα σε άτομα με ειδικές ανάγκες (Α.Μ.Ε.Α) που επιθυμούν μια αναβαθμισμένη ποιότητα ζωής. Όραμα των δημιουργών του συγκροτήματος Υποστηριζόμενης Διαβίωσης «ΑΡΗΤΗ», ήταν να συνδυάσουμε την ενίσχυση της ατομικής ανεξαρτησίας με ένα υψηλό επίπεδο εξατομικευμένης φροντίδας και εξυπηρέτησης.\nΚέντρο Γηριατρικής Μέριμνας και Υποστηριζόμενης Διαβίωσης. Το Relax Palace, είναι μία μονάδα πρότυπο για τα ελληνικά δεδομένα. Το υπερσύγχρονο και νεόδμητο κτίριό μας, είναι κατασκευασμένο σύμφωνα με τις προδιαγραφές και τις προϋποθέσεις ώστε να παρέχει άνεση, ασφάλεια και αυτονομία στους ενοίκους.\nΤο κέντρο φροντίζει ώστε οι ηλικιωμένοι άνθρωποι που διαμένουν σε ένα τέτοιο περιβάλλον να χαίρονται μια υψηλή ποιότητα ζωής με την καλύτερη δυνατή φροντίδα δοσμένη με αγάπη και τρυφερότητα από το έμπιστο και καταρτισμένο προσωπικό της. Στα πλαίσια του στόχου μας είναι, ο χώρος αυτός να προσελκύει και τη νεότερη γενιά έτσι ώστε να επηρεάζεται θετικά και η ψυχολογία των ηλικιωμένων που πολλές φορές νιώθουν κοινωνικά αποκομμένοι.\nΜονάδα Φροντίδας Ηλικιωμένων “ΕΛΙΑ”\nΣε ιδιόκτητο κτίριο κατασκευασμένο εξ’ αρχής για το σκοπό αυτό παρέχει εξειδικευμένες υπηρεσίες φιλοξενίας και φροντίδας με μέγιστο αριθμό δυναμικότητας τα 40 άτομα. Η περιορισμένη δυναμικότητα της μονάδας μας επιτρέπει τον συνεχή έλεγχο και την εξατομικευμένη φροντίδα όλων των ανθρώπων που φιλοξενούμε. Η γενική διεύθυνση ασκείται από την οικογένεια Καραμηνά με επικεφαλής του ιατρικού τμήματος τον ειδικό παθολόγο κον Καραμηνά Σαράντο, ο οποίος είναι ο ιδρυτής της μονάδας.\nΤο «Ευρωπαϊκό Οικοτροφείο» λειτουργεί στο Ν. Ψυχικό από το 1970. Οι νέοι ιδιοκτήτες, απόγονοι των ιδρυτών, εκσυγχρόνισαν και συνεχίζουν τη λειτουργία του, σύμφωνα με τις ανάγκες της σημερινής εποχής, προσφέροντας υπηρεσίες φροντίδας σε ηλικιωμένους, χρονίως πάσχοντες, άτομα με ειδικές ανάγκες. Οι υψηλού επιπέδου υπηρεσίες, δίνουν έμφαση στην υγιεινή και την ιατρική φροντίδα.\nΤο ΕΥ ΖΗΝ είναι ένα Πρότυπο Κέντρο Φροντίδας το οποίο παρέχει υψηλού επιπέδου υπηρεσίες διαμονής και διαβίωσης για άτομα τρίτης ηλικίας. Στόχος και φιλοδοξία μας είναι να προσφέρουμε με αμέριστη προσωπική φροντίδα, ποιοτική και ευχάριστη διαμονή που στηρίζεται στην άνεση, την ασφάλεια και τη δημιουργική απασχόληση. Για εμάς, η αξία ενός ανθρώπου δεν έχει σχέση με την ηλικία του, και κάθε ηλικία δικαιούται ν’απολαμβάνει τη χαρά της ζωής.\nΜε τη βοήθεια του έμπειρου προσωπικού μας προσφέρουμε την καλύτερη δυνατή φροντίδα και ψυχολογική υποστήριξη στα αγαπημένα σας άτομα. Ο οίκος ευγηρίας Αναγέννησις Παλλάς στην Κηφισιά παρέχει σύγχρονες εγκαταστάσεις, ειδικευμένους γιατρούς που φροντίζουν κάθε μέρα την καλή υγεία των ηλικιωμένων, υγιεινό και ευχάριστο περιβάλλον, φυσικοθεραπείες, κοινωνική λειτουργό για υποστήριξη των ανθρώπων σας.\nΜονάδα φροντίδας ηλικιωμένων Family Care\nΓλαύκης 6, Χαλάνδρι Αττικής, τηλ. 2106850427\nΟίκος υπερηλίκων “Αττική”\nΠιπίνου 91 & Βόδα Μιχαήλ 114, Αθήνα – Άγιος Παντελεήμονας, τηλ. 2108816794\nΣαχτούρη 36, Χαλάνδρι, τηλ: 210-6825957\nΑγ. Αναργύρων 2, Μαρούσι, τηλ: 210-8023972\n25ης Μαρτίου 67, Ν.Ψυχικό, τηλ.: 210-6718434\nΠλ.Ελευθερίας 5, Περισσός, τηλ: 210-2770274


Marily's Fitness: Η Καλη Μερα απο το Πρωινο Φαινεται\nΗ Καλη Μερα απο το Πρωινο Φαινεται\nOι Γάλλοι το λένε μικρό μεσημεριανό, οι Γερμανοί πρώιμο τσιμπολόγημα και οι Γιαπωνέζοι απλώς πρωινό ρύζι. Οπως κι αν το ονομάσεις, το πρωινό είναι το πιο σημαντικό γεύμα της ημέρας. Παρόλα αυτά, το ξεχνάς ή δεν του δίνεις την αξία που έχει. Αν υπολογίσεις τα έντονα ωράρια και τον περιορισμένο χρόνο, πολλές φορές δεν τρως σχεδόν τίποτε πριν φύγεις από το σπίτι. Σύμφωνα με ελληνική έρευνα του ιδρύματος Αριστείδης Δασκαλόπουλος, σχεδόν το 50% των Ελλήνων δεν τρώει πρωινό. Εχεις πολλούς καλούς λόγους για να το εντάξεις στην καθημερινότητά σου. Τσέκαρέ τους και μάθε πώς να φτιάχνεις ένα ισορροπημένο πρωινό, γιατί η καλή μέρα από το πρωί φαίνεται.\nΠριν από την Ανατολή\nΤο πρωινό υπάρχει από την αρχαιότητα. Στην προκλασική περίοδο ονομαζόταν «άριστον» και αργότερα «ακράτισμα» και περιλάμβανε κριθαρένιο ψωμί βουτηγμένο σε κρασί μαζί με σύκα κι ελιές. Σήμερα τα πράγματα είναι τελείως διαφορετικά. Εχεις υιοθετήσει μία δυτικοποιημένη μορφή πρωινού καταναλώνοντας έτοιμες κι επεξεργασμένες τροφές, όπως κρουασάν, μπάρες δημητριακών ή μία τυρόπιτα.\nΤο Γεύμα των Πρωταθλητών\nΟι Ρώσοι έχουν μία παροιμία: φάε πρωινό μόνος, μοίρασε το μεσημεριανό με φίλους και δώσε το βραδινό στους εχθρούς σου. Κανένα άλλο γεύμα δεν έχει συσχετιστεί με τόσες ευεργετικές ιδιότητες. Αν λοιπόν μπορείς να αλλάξεις μόνο ένα πράγμα στη διατροφή σου, φάε σωστό πρωινό.\nΣκέψου ότι, όταν ξυπνάς, δεν έχεις φάει τίποτα για τουλάχιστον 8 ώρες. Ετσι το πρώτο γεύμα συμβάλλει στην αύξηση των επιπέδων σακχάρου κι άλλων διατροφικών στοιχείων που έχουν πέσει κατά τη διάρκεια του ύπνου.\nΑν παραλείπεις πρωινό γιατί πιστεύεις ότι έτσι γλιτώνεις θερμίδες, ξανασκέψου το. Οταν μένεις νηστικός, ο οργανισμός επιβραδύνει το μεταβολισμό του, προκειμένου να συντηρήσει την ενέργειά του. Τρώγοντας λοιπόν βοηθάς το σώμα σου να ενεργοποιήσει το μεταβολισμό κι αυτό σημαίνει ότι καις περισσότερες θερμίδες. Ερευνες δείχνουν ότι άτομα που τρώνε πρωινό είναι πιο αδύνατα από αυτά που δεν τρώνε και ότι αυτοί που παρέλειπαν το πρώτο γεύμα της ημέρας είχαν τετραπλάσιες πιθανότητες να γίνουν παχύσαρκοι. Οι ερευνητές αναφέρουν ότι αυτό οφείλεται στο γεγονός ότι το πρωινό σταθεροποιεί το σάκχαρο, το οποίο με τη σειρά του ελέγχει την όρεξη και τα επίπεδα ενέργειας. Προσθέτουν ότι άτομα που τρώνε πρωινό έχουν λιγότερες πιθανότητες να πεινάσουν αργότερα, με αποτέλεσμα να τρώνε λιγότερο κατά τη διάρκεια της ημέρας.\nΕιδικά τους κρύους μήνες του χρόνου, το πρωινό γίνεται ακόμα πιο σημαντικό. Βρετανική έρευνα που συγκέντρωσε στοιχεία από 118 άτομα διαπίστωσε ότι αυτά που κατανάλωναν πρωινό είχαν λιγότερες πιθανότητες να παρουσιάσουν ίωση ή κρυολόγημα. Αυτό μπορεί να οφείλεται στο γεγονός ότι το πρωινό είναι μία ευκαιρία να λάβεις θρεπτικές ουσίες, όπως σίδηρο και βιταμίνες Β από δημητριακά, ασβέστιο από το γάλα και βιταμίνη C από φρούτα.\nΕρευνα του Χάρβαρντ δείχνει ότι άτομα που καταναλώνουν πρωινό κάθε μέρα έχουν 35%-50% λιγότερες πιθανότητες να παρουσιάσουν ινσουλινοαντίσταση και παχυσαρκία, δύο παράγοντες που παίζουν ρόλο στην εμφάνιση διαβήτη και καρδιαγγειακών παθήσεων. Σύμφωνα με τους ερευνητές, το πρωινό επηρεάζει ορμόνες που ελέγχουν τα επίπεδα σακχάρου του οργανισμού και τον τρόπο με τον οποίο μεταβολίζονται οι τροφές που τρως. Αλλες έρευνες δείχνουν ότι άτομα που τρώνε πρωινό έχουν χαμηλότερα επίπεδα χοληστερόλης και καταναλώνουν λιγότερα λιπαρά.\nΣου Βελτιώνει τη Μνήμη\nΕρευνητές του Πανεπιστημίου του Σικάγου εξέτασαν αν το πρωινό επηρεάζει τη γνωσιακή ικανότητα και τη διάθεσή μας. Χώρισαν εθελοντές σε τρεις ομάδες: η μία ομάδα δεν έφαγε καθόλου πρωινό, η δεύτερη έφαγε ισορροπημένο πρωινό με φυτικές ίνες, ενώ η τρίτη ομάδα ένα μη ισορροπημένο πρωινό με υψηλότερες ποσότητες λίπους και λίγες φυτικές ίνες.\nΠριν από το πρωινό, οι εθελοντές έκαναν τεστ για να μετρηθεί η ικανότητά τους να αναλύουν και να λύνουν προβλήματα. Μετά το πρωινό έκαναν ξανά τεστ και τα αποτελέσματα έδειξαν ότι τα άτομα που έφαγαν πρωινό (είτε ισορροπημένο είτε μη ισορροπημένο) είχαν καλύτερη απόδοση και περισσότερη συγκέντρωση από αυτούς που δεν έφαγαν καθόλου. Ωστόσο τα άτομα που έφαγαν το ισορροπημένο πρωινό είχαν σημαντικά καλύτερη απόδοση σε όλα τα τεστ. Είναι καλύτερα να φας κακό πρωινό παρά κανένα πρωινό. Εσύ όμως ζητάς το καλύτερο για σένα, για αυτό διάβασε παρακάτω για την ιδανική λύση.\nΤο «Σωστό» Πρωινό\nΑφού γνωρίζεις τους επιστημονικούς λόγους που πρέπει να τρως πρωινό, τώρα μάθε τι ακριβώς σημαίνει ισορροπημένο πρωινό.\nΒρες Ολικής. Οταν διαλέγεις δημητριακά, κοίτα τη λίστα των συστατικών. Τα πρώτα συστατικά θα πρέπει να είναι ολικής δημητριακά, που σημαίνει ότι είναι λιγότερο επεξεργασμένα με λιγότερη πρόσθετη ζάχαρη. Μετά καλό είναι να διαλέξεις ένα δημητριακό που είναι εμπλουτισμένο με βιταμίνες και μέταλλα - τα περισσότερα τα βρίσκεις στην αγορά. Αν ψάχνεις ποικιλία, μπορείς να ανακατέψεις 2 ή 3 μάρκες δημητριακών μαζί για νέες γεύσεις.\nΑν δεν σου αρέσουν τα παραδοσιακά πρωινά, μπορείς να φας εναλλακτικά γεύματα:\n- Ρύζι από χθες με γιαούρτι.\n- Πίτσα από χθες.\n- Τοστ με γαλοπούλα και τυρί (και φυσικά ολικής αλέσεως ψωμί).\nΕπιλογές του Δρόμου\nΣτο Δρόμο: Αν είσαι έξω, μπορεί να μην έχεις το τέλειο πρωινό, αλλά πάντοτε θα βρίσκεις κάτι που να καλύπτει τα βασικά συστατικά.\nΠερίπτερο: Κρακεράκια ολικής αλέσεως και γάλα.\nΚαντίνα: Τοστ χωρίς βούτυρο με ζαμπόν ή γαλοπούλα κι ένα χυμό.\nΔιακοπές: Οταν είσαι μακριά από το σπίτι σου, είναι εύκολο να παρασυρθείς από όλες τις επιλογές που μπορεί να έχει ο μπουφές, στην ουσία όμως είναι το ιδανικό περιβάλλον για να καλύψεις όλα τα στοιχεία του ισορροπημένου πρωινού. Διάλεξε τα βασικά και αγνόησε τα έξτρα, όπως κρουασάν, μάφινς, μπισκότα.\nΠρωινό για Κάθε Περίσταση\nΔιαφορετικό πρωινό θέλεις όταν γυμνάζεσαι και διαφορετικό αν θέλεις να αδυνατίσεις. Βρες τι χρειάζεσαι για κάθε περίσταση.\nΑν Γυμνάζεσαι το Πρωί\nΣίγουρα δεν θες να πας φαγωμένος στο γυμναστήριο. Φάε 1/2 πρωινό, όπως μία φέτα ψωμί ή μία μπανάνα. Χρειάζεσαι περίπου 100-200 θερμίδες για να λάβει ο οργανισμός μικρή ποσότητα υδατανθράκων, ανεβάζοντας λίγο τα επίπεδα σακχάρου, έτσι ώστε να έχεις κάποιου είδους καύσιμο και περισσότερη αντοχή και απόδοση. Ερευνα έδειξε ότι αθλητές που καταναλώνουν πρωινό γυμνάζονται σχεδόν 30 λεπτά περισσότερο από αυτούς που παρέλειψαν το πρώτο γεύμα της ημέρας.\nΜη γελιέσαι. Δεν φτάνει μόνο αυτό το μικρό γεύμα. Μετά την προπόνηση πρέπει να φας αυτό που λέμε δεύτερο πρωινό. Καλό είναι να το καταναλώσεις μες στις δύο ώρες μετά την προπόνηση, αφού αυτήν τη χρονική περίοδος οι μύες είναι πιο δεκτικοί στο να αναπληρώσουν τις αποθήκες γλυκογόνου που χάθηκαν κατά τη διάρκεια της προπόνησης, ασχέτως του αν πεινάς ή όχι. Μία καλή λύση είναι ένα σέικ, το οποίο προσφέρει υδατάνθρακες και πρωτεΐνη, βοηθά στο να αναπληρωθούν τα υγρά και καταναλώνεται γρήγορα. Μπορεί να είναι κάτι απλό, όπως γάλα και φρούτα.\nΑν Θες να Αδυνατίσεις\nΕδώ τα πράγματα είναι με το μέρος σου. Γνωρίζεις τώρα ότι όταν δεν τρως πρωινό έχεις περισσότερες πιθανότητες να παχύνεις. Δεν σημαίνει όμως ότι, αν τρως ντόνατς, κρουασάν και τυρόπιτες, θα αδυνατίσεις. Υπάρχουν τροφές που θα σου κόψουν την όρεξη κι αυτό με τη σειρά του θα σε βοηθήσει να χάσεις.\nΕρευνες έχουν δείξει ότι άτομα που καταναλώνουν δημητριακά (κορν φλέικς) με φρούτα ζυγίζουν λιγότερο από αυτά που τρώνε άλλες τροφές για πρωινό. Τα άτομα που έτρωγαν δημητριακά επίσης καταναλώνουν λιγότερα λιπαρά και χοληστερόλη και περισσότερες φυτικές ίνες κατά τη διάρκεια της ημέρας.\nΑλλη έρευνα έχει δείξει ότι άτομα που τρώνε αυγά για πρωινό καταναλώνουν λιγότερες θερμίδες κατά τη διάρκεια της ημέρας. Οι ερευνητές συνέκριναν δύο πρωινά που είχαν τον ίδιο αριθμό θερμίδων και το αποτέλεσμα ήταν ότι τα άτομα που έφαγαν αυγά κατανάλωσαν 264 θερμίδες λιγότερες κατά τη διάρκεια της ημέρας. Εχεις λοιπόν δύο επιλογές: Ολικής αλέσεως δημητριακά με άπαχο γάλα και φρούτα ή αυγά με μία φέτα ψωμί ολικής αλέσεως κι ένα φρούτο.\nΑν δεν Κοιμήθηκες Καλά\nΕίναι ζήτημα αν κοιμήθηκες δύο ώρες και σε περιμένει μία μέρα γεμάτη δουλειά. Αν είσαι άυπνος, το λάθος πρωινό μπορεί να χειροτερέψει την κατάσταση. Αρχικά πιες ένα ποτήρι νερό - η αφυδάτωση μπορεί να σε κάνει ακόμα πιο κουρασμένο. Μετά δοκίμασε καφέ με μικρές δόσεις ανά μισή ώρα - έρευνες δείχνουν ότι οι μικρές ποσότητες καφεΐνης είναι πιο δραστικές. Συνέχισε με πρωινό με τροφές που περιέχουν τυραμίνη, ένα αμινοξύ που διεγείρει την παραγωγή αδρεναλίνης, που θα σε βοηθήσει να μείνεις ξύπνιος. Μία ντομάτα και λίγο ζαμπόν, ψωμί ολικής αλέσεως και λίγο χυμό πορτοκάλι αρκούν. Απόφυγε τη ζάχαρη και τους επεξεργασμένους υδατάνθρακες - μπορεί να σου δώσουν μικρή, προσωρινή ώθηση, αλλά μετά το σάκχαρο πέφτει απότομα κι αισθάνεσαι ακόμα μεγαλύτερη κόπωση.\nΑναρτήθηκε από Marily's Fitness στις 8:30 π.μ.


Έχεις καιρό να κάνεις σεξ; Δες τι μπορεί να σου συμβεί - Seleo news \nΑρχική Lifestyle Έχεις καιρό να κάνεις σεξ; Δες τι μπορεί να σου συμβεί\nΩς γνωστόν βρισκόμαστε εν μέσω πανδημίας κάτι που φυσικά σημαίνει ότι η ζωή όπως τη γνωρίζαμε έχει τελειώσει, ή για να μην είμαι τόσο μακάβρια… για την ώρα! Από τη νέα αυτή κατάσταση, δυστυχώς δεν έχει μείνει κανένας τομέας ανεπηρέαστος, με την οικονομία και τον τομέα της υγείας να πρωτοστατούν. Και αν αυτό είναι κάτι γνωστό και προκαλεί παγκόσμια ανησυχία, υπάρχουν και μερικές άλλες πτυχές της καθημερινότητας, οι οποίες έχουν χτυπηθεί με μανία, και δυστυχώς δεν μπορείς να κάνεις τίποτα γι’ αυτό. Μία από αυτές λοιπόν, είναι και οι διαπροσωπικές σχέσεις και πιο συγκεκριμένα το σεξ. Για όσους η καραντίνα και τα νέα μέτρα, τους βρήκαν single, είναι το λιγότερο δύσκολο αυτή τη στιγμή να μπορέσουν να κάνουν μία γνωριμία ή να κανονίσουν μία συνάντηση με βασικό άξονα το σεξ (το γνωστό hook up με λίγα λόγια). Είναι ο φόβος, είναι η τάση συμμόρφωσης με τους κανόνες, είναι η μαυρίλα της εποχής, είναι όλα αυτά και τόσα άλλα; Τελοσπάντων εσύ φίλε μου που ήσουν αρνητής της σχέσης, τώρα τα έχεις βρε σκούρα και μάλλον θα συνεχίσεις να τα βρίσκεις για αρκετό ακόμα καιρό. Το σεξ, έστω και το ευκαιριακό, τείνει να εξαφανιστεί, κι εγώ σου έχω έναν κατάλογο με όλα αυτά που θα συμβούν έπειτα από την μεγάλη σου αποχή! Κουράγιο…\nΤρίτη, 2 Μαρτίου 2021, 23:15\nΤέσσερα μυστικά για το στοματικό σεξ που πρέπει να ξέρετε\nΣάββατο, 27 Φεβρουαρίου 2021, 23:59\nΣάββατο, 27 Φεβρουαρίου 2021, 23:45\nΣάββατο, 27 Φεβρουαρίου 2021, 23:15\nΣάββατο, 27 Φεβρουαρίου 2021, 23:00


Οριακή νίκη των Φιλελεύθερων στις εκλογές της Ρουμανίας | Moneyreview.gr\nΚόσμος Κυριακή 6/12/2020, 22:28 NEWSROOM\n6 Δεκεμβρίου, 2020 Κυ 06/12/2020, 22:28\nΤο μεταρρυθμιστικό – συντηρητικό κόμμα του πρωθυπουργού Λουντόβιτς Όρμπαν εκτιμάται ότι έλαβε το 32% των ψήφων, κερδίζοντας την πρώτη θέση. Στη δεύτερη θέση ακολούθησε το κεντροαριστερό κόμμα των Σοσιαλιστών Δημοκρατών, το οποίο συγκέντρωσε το 28% των ψήφων.\nΟι Φιλελεύθεροι, όπως όλα δείχνουν, θα κληθούν να σχηματίσουν νέα κυβέρνηση, συμμαχώντας με το κεντρώο κόμμα USR-Plus, το οποίο απέσπασε το 16% των ψήφων.\nΟ Όρμπαν, ο οποίος βρίσκεται στον πρωθυπουργικό θώκο από το 2021, έχει θέσει ως στόχο την επαναπροσέγγιση της χώρας με την Ευρωπαϊκή Ένωση, θέλοντας να διατηρήσει ζωντανό το ευρωπαϊκό «όνειρο». Παράλληλα, έχει δεσμευτεί για σαρωτικές αλλαγές στον τομέα των υποδομών και των δημόσιων υπηρεσιών.\nΥπενθυμίζεται ότι κατά την πρώτη πρωθυπουργική του θητεία, ο Όρμπαν αντιμετώπισε δυσκολίες κυβερνησιμότητας, καθώς η πλειοψηφία της Βουλής βρισκόταν στα χέρια των Σοσιαλιστών Δημοκρατικών. Αυτή τη φορά, όμως, φαίνεται ότι, σε συνεργασία με το κεντρώο USE-Plus, θα έχει την πλειοψηφία των βουλευτικών εδρών.


To μεγαλύτερο ΑΥΘΑΙΡΕΤΟ στην Ευρώπη!\nΣυγγραφέας: τρυποκάρυδος.... Δημοσίευση στη κατηγορία Ελλάδα\nΠολλοί ίσως ξέρετε το Mall Athens μόνο ως το μεγαλόπρεπο εμπορικό κέντρο στο Μαρούσι – «το πιο μεγάλο της νοτιοανατολικής Ευρώπης». Παράλληλα, όμως, πρόκειται για το μεγαλύτερο ίσως σκάνδαλο της τελευταίας εικοσαετίας.\nΣκάνδαλο πολιτικό – γιατί έβαλαν την πλάτη τους δύο πρωθυπουργοί (Σημίτης και Καραμανλής), και μερικοί από τους κορυφαίους υπουργούς διαδοχικών κυβερνήσεων. Γιατί χρησιμοποιήθηκε ως πρόφαση η «εθνική ιδέα» των Ολυμπιακών Αγώνων.\nΣκάνδαλο επιχειρηματικό – γιατί το «μεγαλύτερο αυθαίρετο της Ευρώπης» χτίστηκε από τον Όμιλο Λάτση (που ανήκει σε έναν από τους πλουσιότερους ανθρώπους στον κόσμο), στον οποίο μεταξύ άλλων «δόθηκε δώρο μια υπεραξία 145 δισ. [δρχ.]«. Δεν το λέμε εμείς – ο σημερινός πρωθυπουργός το είπε – ιδού το βίντεο!\nΣκάνδαλο οικολογικό – γιατί βασίστηκε σε πλειάδα παράνομων αντιπεριβαλλοντικών διατάξεων.\nΌμως, στη δίκη του Mall παίζεται κάτι μεγάλο, κάτι πιο μεγάλο κι από το ίδιο το σκάνδαλο. Εδώ είναι το μυστικό: Το 2003, η τότε κυβέρνηση για να αντιμετωπίσει το «πρόβλημα» με την αντισυνταγματικότητα του Mall, σκαρφίστηκε ένα τέχνασμα ώστε να περνάει αντισυνταγματικές υπουργικές αποφάσεις χωρίς να μπορεί το ΣτΕ να τις κρίνει. Από τότε, η εξωφρενική πατέντα δουλεύει συνέχεια: χθες εκτροπή Αχελώου, σήμερα ίσως Βοτανικός, αύριο Ασωπός… Αυτό διακυβεύεται στη δίκη του Mall: Θα επιβιώσει το ΣτΕ, η μόνη αρχή που μπορεί να σταματάει τις εκάστοτε κρατικές αυθαιρεσίες; Ή θα χάσουμε οι πολίτες ένα από τα πιο αποτελεσματικά μέσα που μας απέμεινε….\nΈνα Mall 10 χρόνια ιστορία...\nΗ υπόθεση του Mall είναι ένα διαρκές σκάνδαλο. Κρατάει ήδη 10 χρόνια! Ακολουθεί ένα αναλυτικό χρονολόγιο της υπόθεσης, το οποίο φτιάξαμε βασιζόμενοι σε δημόσιες πηγές ή μετά από ρεπορτάζ με πρωταγωνιστές της. Κάθε διόρθωση, αλλαγή ή προσθήκη είναι ευπρόσδεκτη.\n1999 = Το ΣτΕ με την απόφαση 1027/1999 κρίνει αντισυνταγματική την τροποποίηση του Γενικού Πολεοδομικού Σχεδίου για αλλαγή χρήσης από αμιγή σε γενική. Εξακολουθεί να ισχύει το Π.Δ. του 1995 που όρισε τις χρήσεις γης στο Μαρούσι.\n30.10.2000 = Ο Δήμος Αμαρουσίου, με πρόσχημα το «Χωριό Τύπου» (που πρέπει να κατασκευαστεί για τη φιλοξενία των δημοσιογράφων), παρουσιάζει μαζί με την ολλανδική εταιρεία MDC μελέτη για εμπορικό κέντρο 75.000 τ.μ..\n07.02.2001 = Σύσταση από τον Δήμο Αμαρουσίου της δημοτικής εταιρείας ΔΗΜΕΠΑ για την αξιοποίηση ακίνητης περιουσίας του.\n20.03. 2001 = Μνημόνιο συνεργασίας Δήμου Αμαρουσίου – Οργανισμού «Αθήνα 2004».\n07.05.2001 = Ο Δήμος Αμαρουσίου παίρνει δάνειο 8 δισ. δρχ. για αγορά από ιδιώτες οικοπέδων στον Άγιο Θωμά. Το δάνειο δίνουν το Ταμείο Παρακαταθηκών και Δανείων και η Γενική Τράπεζα.\n09.10.2001 = Νόμος 2947/2001 από τον υπουργό ΠΕΧΩΔΕ, Κώστα Λαλιώτη, περί «Ολυμπιακής Φιλοξενίας». Προβλέπει τον καθορισμό ορίων «Χωριού Τύπου» στο Μαρούσι, ένταξη στο σχέδιο των 43 στρεμμάτων του Οργανισμού Εργατικής Κατοικίας (ΟΕΚ) και λειτουργία μετά τους Ολυμπιακούς «χώρου υποδοχής πολεοδομικού κέντρου» (του Mall δηλαδή) σε χώρο αμιγούς κατοικίας. Έκταση 16.000 τ.μ. Ο συντελεστής δόμησης καθορίζεται στο 1 (από κλιμακούμενος 0,6 ώς 0,8) για τον ΟΕΚ και τους ιδιώτες.\n07.2001-08.2001 = Πάγωμα διαδικασιών από το Ταμείο Παρακαταθηκών και Δανείων και νέο δάνειο από τη Γενική Τράπεζα.\n13.11.01 = Επιστολή Όσβαλντ (αντιπροέδρου ΔΟΕ): «Τα σχεδιαζόμενα έργα υπερβαίνουν τις προδιαγραφές της ΔΟΕ».\n20.11.2001 = Προγραμματική συμφωνία Δήμου Αμαρουσίου – ΟΕΚ για την παραχώρηση των 43 στρεμμάτων με αντάλλαγμα την κατασκευή γραφείων για τον ΟΕΚ. Η συμφωνία προβλέπει εμπορικό κέντρο 16.000 τ.μ και γραφεία 12.000 τ.μ. για τον ΟΕΚ. (Τα γραφεία ποτέ δεν κατασκευάστηκαν γιατί αργότερα, όταν η Lamda αντικατέστησε τον Δήμο ως ανάδοχος του έργου, άλλαξε τη συμφωνία με τον ΟΕΚ. Στα 43 στρέμματα, χτίστηκε τελικά το… Mall).\n25.11.2001 = Στο Χωριό Τύπου θα φιλοξενηθούν ως 5.000 δημοσιογράφοι, σύμφωνα με την «Κυριακάτικη Ελευθεροτυπία». Παράλληλα σχεδιάζονται 4.000 θέσεις πάρκινγκ σε υπόγειο χώρο και πάρκο 80 στρεμμάτων.\nΔεκέμβριος 2001 = Κυκλοφορεί η φήμη ότι Ελληνας επιχειρηματίας βγάζει από τη μέση την ολλανδική εταιρεία. Ο Ολλανδός πρωθυπουργός εκφράζει τη δυσφορία του στον Κώστα Σημίτη.\n13.12.2001 = Υπογραφή σύμβασης για την κατασκευή του Ολυμπιακού Χωριού Τύπου μεταξύ της Α.Ε. του Δήμου και του «Αθήνα 2004».\n04.02.2002 = Ο δήμαρχος Τζανίκος προτείνει να πουληθεί ολόκληρη η δημοτική επιχείρηση σε ιδιώτη και ο δήμος να πάρει μετρητά σε αντάλλαγμα. Αναιρεί την αρχική συμφωνία του Δήμου με την ολλανδική MDC και αποφασίζει τη διενέργεια διαγωνισμού με αντικείμενο την αγορά της δημοτικής εταιρείας που θα κατασκευάσει το Χωριό Τύπου.\n22.02.2002 = Αναταραχή με τον επικείμενο διαγωνισμό του Δήμου Αμαρουσίου για το Χωριό Τύπου. Οι υποψήφιοι διαμαρτύρονται ότι οι προθεσμίες είναι ασφυκτικές και οι όροι ασαφείς. Ενδιαφέρον εκφράζουν οι Mπάμπης Bωβός – Διεθνής Tεχνική, ο όμιλος Eλληνική Tεχνοδομική – AKTΩP – TEB, ο όμιλος ABAΞ-J&P (Eλλάς) – ETEΘ, ο όμιλος Kοπελούζου και η ολλανδική MDC. Για την ώρα, επισήμως ο όμιλος Λάτση δεν έχει εκφράσει ενδιαφέρον.\n01.03.02 = Προσφυγές του Κώστα Μπιτσάνη (σύζυγου της Σοφίας Σακοράφα) και του Δορύλαου Κλαπάκη στο ΣτΕ εναντίον της απόφασης του δήμου για κατασκευή του Χωριού Τύπου.\n04.03.02 = Διαγωνισμός του Δήμου Αμαρουσίου για την εξαγορά του 95% της ΔΗΜΕΠΑ. Σύμφωνα με δημοσιεύματα, κατατίθενται 4 προσφορές από: MDC (την ολλανδική εταιρεία, Eλληνική Tεχνοδομική – AKTΩP, AEΓEK-Eυκλείδης-EKTEP και από τη Lamda Development του ομίλου Λάτση.\n05.03.2002 = Το ΣτΕ παγώνει τη διαδικασία του διαγωνισμού αποδεχόμενο τις δύο προσφυγές, Μπιτσάνη και Κλαπάκη.\n26.03.2002 = Με τον νόμο 3010/2002 περί υδατορεμάτων και τροπολογία της ΥΠΕΧΩΔΕ Βάσως Παπανδρέου, (α) εντάσσονται τα 43 στρέμματα του ΟΕΚ στον Αγ. Θωμά στο Χωριό Τύπου, και (β) ο συντελετής δόμησης από 1 πάει στο 2, με μέσο σ.δ. 1. Με βάση το νέο νόμο, το σχεδιαζόμενο Mall μπορεί να φτάσει τα 75.000 τ.μ..\n27.03.2002 = Πρώτος γύρος σφοδρών κατηγοριών για «υπεραξίες» και «συμφέροντα» στη Βουλή εναντίον της υπουργού και της τροπολογίας της.\nΕπιστολή Σακοράφα (δημοτικής συμβούλου και πρώην βουλευτή) προς τον πρωθυπουργό Κώστα Σημίτη. Τον προειδοποιεί για το ότι η τροπολογία επιτρέπει 6πλάσιο του επιτρεπτού όγκο δόμησης.\n29.3.2002 = Η Γιάννα Αγγελοπούλου, πρόεδρος του «Αθήνα 2004″ με επιστολή της προς τη Βουλή, υπογραμμίζει την «αναγκαιότητα του Χωριού Τύπου» και θεωρεί την «αλλαγή του συντελεστή δόμησης απαραίτητη για την κατασκευή του».\n30.3.2002 = Και ενώ μαίνεται η μάχη στη Βουλή, κατά την Καθημερινή , «η εταιρεία του ομίλου Λάτση εμφανίζεται να προηγείται στην οικονομική προσφορά για το Χωριό Τύπου». Επειδή όμως η πρότασή της είναι εκτός πλαισίου του διαγωνισμού, «δεν αποκλείεται να αποκλειστεί». Όμως η εφημερίδα εκτιμά πως «ο δήμος θα κάνει δεκτή την πρόταση, ένεκα του κατεπείγοντος του έργου, αφού, όπως εκτιμάται, θα υπάρξει και κυβερνητική παρέμβαση«.\n03.04.2002 = Υποννοούμενα στη Βουλή για τη χρονική σύμπτωση μεταξύ της τροπολογίας Παπανδρέου και του διαγωνισμού. Βουλευτές της ΝΔ εκτιμούν τις υπεραξίες που θα κερδίσει ο πλειοδότης από την τροπολογία από 145 δισ. ως 370 δισ. δρχ. Ενδεικτικά, ο Κών. Μητσοτάκης διερωτάται για τα στρέμματα του ΟΕΚ και κάνει λόγο για «μεγάλα συμφέροντα» που «μπαίνουν στη μέση».\nΕπιτέλους ένας βουλευτής (ο Νίκος Γκατζής του ΚΚΕ) τολμάει να προφέρει το όνομα «Lamda».\n29.04.2002 = Το ΣτΕ δηλώνει αναρμόδιο για την προσφυγή Μπιτσάνη και ορίζει ώς αρμόδια τα πολιτικά δικαστήρια.\n30.04.2002 = Η Lamda πλειοδοτεί με διαφορά στο διαγωνισμό και αγοράζει το 95% της ΔΗΜΕΠΑ.\n09.05.2002 = Στην ανακοίνωση για την ανάληψη του Χωριού Τύπου , η Lamda δεσμεύεται πως θα φτιάξει: (α) «Κέντρο πολλαπλών εµπορικών, ψυχαγωγικών και πολιτιστικών δραστηριοτήτων για την εξυπηρέτηση των δηµοσιογράφων που θα καταλύσουν στο «Χωριό Τύπου»». (β) «Ενιαίο πάρκο 80 στρεµµάτων που δηµιουργείται εξ ολοκλήρου και διαµορφώνει «πνεύµονα πρασίνου»».\n04.06.2002 = Το Μονομελές Πρωτοδικείο Αθηνών (με δικαστή τον Νικόλαο Τσαμούρη) δέχεται την αίτηση ασφαλιστικών μέτρων του Δορύλαου Κλαπάκη εναντίον του διαγωνισμού που έδωσε το έργο στη Lamda. (Εναντίον του Κλαπάκη παρεμβαίνουν ο «Αθήνα 2004″ και η Lamda. Υπέρ του Κλαπάκη παρεμβαίνουν 10 πολίτες του Μαρουσιού, μέλη ως επί το πλείστον της Παρέμβασης Πολιτών Αμαρουσίου).\n06.2002-09.2002 = Προσωρινά παγώνουν τα έργα λόγω των ασφαλιστικών μέτρων. Ο Δήμος Αμαρουσίου υποβάλλει αγωγή κατά των 11 αιτούντων τα ασφαλιστικά μέτρα.\n15.09.2002 = Επιστολή Κλαπάκη προς τον πρωθυπουργό Κώστα Σημίτη.\n18.09.2002 = Το δικαστήριο ακυρώνει τα ασφαλιστικά μέτρα για λόγους «εθνικού συμφέροντος». Η εταιρεία Lamda δεσμεύεται πως του έργου θα προηγηθεί έγκριση της αρχιτεκτονικής επιτροπής, κυκλοφοριακή μελέτη, μελέτη περιβαλλοντικών επιπτώσεων όκαι ό,τι άλλο απαιτεί ο νόμος. Κατά τον Δορύλαο Κλαπάκη, δεν τήρησε καμία από τις δεσμεύσεις της.\n05.11.2002 = Αρχίζουν τα έργα στο Χωριό Τύπου από τη Lamda μετά τις άδειες εκσκαφής και οικοδομής από το ΥΠΕΧΩΔΕ.\n04.02.2003 = Συζήτηση στη Βουλή με θέμα «τη σημερινή δομή και λειτουργία του κράτους». Κώστας Καραμανλής, αρχηγός της αξιωματικής αντιπολίτευσης: «Ολυμπιακό Χωριό Τύπου: Περίπτωση αλλαγής όρων διαγωνισμού μετά το άνοιγμα των προσφορών. Κατά τη συζήτηση του νομοσχεδίου για τα υδατορέματα, το Μάρτιο του 2002, με τροπολογία της Υπουργού της τελευταίας ώρας, δόθηκε δώρο μια υπεραξία της τάξεως των 145 δισεκατομμυρίων περίπου στον ανάδοχο του έργου του Ολυμπιακού Χωριού στο Μαρούσι. Το θυμάστε;».\n5.04.2003 = «Έτοιμο πριν από τους Oλυμπιακούς το εμπορικό κέντρο στο Mαρούσι» λέει η Lamda , λίγες μέρες πριν γίνει δημοσιοποιηθεί η απόφαση του ΣτΕ για το έργο. Το έργο τελικά έκανε εγκαίνια το Νοέμβριο του 2005. Επίσης: «το κέντρο θα διαθέτει περί τις 2.700 θέσεις στάθμευσης, οι οποίες θα είναι δωρεάν». (Οι θέσεις στάθμευσης είναι φυσικά επί πληρωμή.)\n16/04.2003 = Διαρρέει η απόφαση του ΣτΕ με την οποία κηρύσσονται αντισυνταγματικοί οι νόμοι για το Mall. «Θα συμμορφωθούμε » δηλώνει ο υπουργός Πολιτισμού Ευάγγελος Βενιζέλος.\n12.05.2003 = Η διυπουργική επιτροπή, υπό τον πρωθυπουργό Κ. Σημίτη αποφασίζει να παρακάμψει το «πρόβλημα» με το ΣτΕ με νέα νομοθετική ρύθμιση. Είναι μια μέρα ιστορική για την Ολυμπιάδα και το»εθνικό συμφέρον»: Την ίδια μέρα υπογράφεται και η υπουργική απόφαση κατακύρωσης του διαγωνισμού στην αμερικανική SAIC.\n07.06.2003 = Η Ολομέλεια του ΣτΕ με την ιστορική της απόφαση 1528/2003 ομόφωνα δέχεται την αίτηση Κλαπάκη, ακυρώνει τις σχετικές αποφάσεις υπουργών και κρίνει αντισυνταγματικό τον 2947/2001 (νόμο Λαλιώτη) και τις τροποποιήσεις του στο νόμο 3010/2002 (τροπολογία Β. Παπανδρέου).\n07.09.2003 = Λήγει η προθεσμία «συμμόρφωσης της Διοίκησης με την απόφαση». Αλλά οι εργασίες στο εργοτάξιο συνεχίζονται κανονικά. Η Εισαγγελία ζητά από το αστυνομικό τμήμα να σταματήσουν οι εργασίες. H αστυνομία επικαλείται «οδηγία» υπηρεσίας (η οποία δεν κατονομάζεται) του ΥΠΕΧΩΔΕ να μη σταματήσουν. Το έργο συνεχίζεται.\n09.2003 = Ο Δορύλαος Κλαπάκης επισκέπτεται τον Σωτήρη Μπάγια, προϊστάμενο της Εισαγγελίας Αθηνών και του ζητάει την παρέμβαση της δικαιοσύνης ώστε να εφαρμοσθεί η απόφαση του ΣτΕ. Κατά τον Κλαπάκη, ο κ. Μπάγιας αρνήθηκε να παρέμβει.\n09.2003 = Νέα επιστολή Κλαπάκη προς τον πρωθυπουργό Σημίτη. «Επανειλημμένως, έχετε προτρέψει τους πολίτες να προσφεύγουν στη Δικαιοσύνη για μη νόμιμες ενέργειες μελών της κυβέρνησης. Τώρα, πιστός στα λόγια σας, θα πρέπει να δώσετε εντολή για εφαρμογή της δικαστικής απόφασης από τους υπεύθυνους υπουργούς, εκτός αν οι δικαστικές αποφάσεις εφαρμόζονται επιλεκτικά. [...] Περιμένοντας να πράξετε αμέσως τα δέοντα και να σταματήσει αμέσως αυτό το μη νόμιμο έργο».\n1.10.2003 = Το ΚΚΕ καταθέτει ερώτηση στη Βουλή καταγγέλλοντας την «ολιγωρία» των αρµόδιων αρχών να διακόψουν τις παράνοµες εργασίες κατασκευής του µεγαθηρίου µετά την ακύρωση από το ΣτΕ της Κοινής Υπουργικής Απόφασης µε βάση την οποία οικοδοµούνταν.\n10.2003 = Προσφυγή στο διοικητικό δικαστήριο ώστε να εφαρμοσθεί η απόφαση του ΣτΕ και να σταματήσει το έργο. Ο φάκελος παραδίδεται στον εφέτη κ. Ντένψια, ο οποίος όμως, κατά τον κ. Κλαπάκη, αρνείται να πράξει τα δέοντα ώστε να σταματήσει το έργο.\n16.12.2003 = Διπλές βάρδιες στο εργοτάξιο της Lamda παρά την απαγόρευση του ΣτΕ. Σκοτώνεται στο εργοτάξιο του Χωριού Τύπου σε ατύχημα ο Αλβανός Νταλίπ Ντόκα.\n17.12.2003 = Για να εξουδετερωθεί η απόφαση του ΣτΕ, ο υπουργός Πολιτισμού Ευάγγελος Βενιζέλος εισάγει ρύθμιση στο νόμο περί «Ολυμπιακής Προετοιμασίας»: Μειώνεται ο σ.δ. από 2,0 σε 1,9. Κατά τα άλλα, η δομήσιμη επιφάνεια του εμπορικού κέντρου φτάνει 70.255 τ.μ εμπορικού κέντρου. Επεκτείνεται η χρήση γραφείων (17.000 τ.μ.) και σε άλλο οικοδομικό τετράγωνο. (Εκεί τελικά, μετά τους Ολυμπιακούς, θα στεγαστεί η νέα έδρα των επιχειρήσεων της Γιάννας Αγγελοπούλου. Το κυριότερο: Μπαίνει σε εφαρμογή η πατέντα Βενιζέλου: Ο νόμος «επέχει θέση» αδείας ούτως ώστε να μην μπορεί να γίνει προσφυγή στο ΣτΕ.\n12.2003 = Δύο διαδοχικές αιτήσεις ακύρωσης στο ΣτΕ από τον Δορύλαο Κλαπάκη και τον δικηγόρο Τάκη Θεοδωρόπουλο εναντίον (α) του νόμου Βενιζέλου και (β) εναντίον διοικητικής πράξης με την οποία εγκρίνεται η ανέγερση του Mall.\n03.2004 = Ο υπουργός Εργασίας Δημήτρης Ρέππας αρνείται να υπογράψει την παραχώρηση των 43 στρεμμάτων του ΟΕΚ στη Lamda, επικαλούμενος τις νέες υπεραξίες που έχουν δημιουργηθεί από τις νομοθετικές ρυθμίσεις στην περιοχή.\n07.04.2004 = Η ΝΔ κερδίζει τις εκλογές και γίνεται κυβέρνηση.\n26.05.2004 = Η Lamda ανακοινώνει ότι θα προχωρήσει «σε λιγότερο από ένα μήνα» στην «παράδοση του έργου στην Οργανωτική Επιτροπή». Μικρή λεπτομέρεια: «Ημερομηνία ολοκλήρωσης των τελικών εργασιών και παράδοση στους μελλοντικούς ιδιοκτήτες: Πρώτο τρίμηνο 2005″, έξι δηλαδή μήνες ΜΕΤΑ τους Ολυμπιακούς Αγώνες…\n21.07.2004 = Η Lamda ανακοινώνει την παράδοση του Ολυμπιακού Χωριού Τύπου στον Αθήνα 2004. Εκταση 202 στρέμματα, 241 κατοικίες, ιδιοχρηματοδοτούμενο, 400 εκατ. ευρώ. (Δεν αναφέρει όμως λέξη για το Mall, το οποίο ύποτίθεται ότι κατασκευάσθηκε για τις ανάγκες του Χωριού Τύπου!)\n13.08.2004 = Στους Ολυμπιακούς Αγώνες το Mall είναι γιαπί και δεν χρησιμοποιείται για τη φιλοξενία των δημοσιογράφων. Κατά το δήμαρχο Τζανίκο, μέρος του χρησιμοποείται ως χώρος στάθμευσης και αποθήκευσης. Από τους 5.000 δημοσιογράφους που θα διέμεναν αρχικά στο Χωριό Τύπου, τελικά μένουν γύρω στους χίλιους.\n06.2005 = Ο υπουργός Εσωτερικών, Προκόπης Παυλόπουλος, φέρνει το νόμο 3342/2005 για τα Ολυμπιακά Ακίνητα, με τον οποίο απαλλάσσει τον Υπουργό Απασχόλησης από την ευθύνη για την παραχώρηση των 43 στρεμμάτων του ΟΕΚ στη Lamda. Εξάλλου, το επίμαχο άρθρο δίνει τη δυνατότητα στον ΟΕΚ να πουλήσει απευθείας (χωρίς διαγωνισμό) την έκταση του στη Lamda.\n09.2005 = Διαφημιστική καμπάνια της Lamda και διαφημιστικά… δημοσιεύματα των ΜΜΕ για τα εγκαίνια του Mall.\n15.11.2005 =15.11.2005 = Ο Δήμος Αμαρουσίου δίνει προέγκριση για τα καταστήματα υγειονομικού ενδιαφέροντος του Mall μετά από έγγραφο του ΥΠΕΧΩΔΕ σύμφωνα με το οποίο δεν απαιτείται η άδεια της πολεοδομίας αλλά αρκεί η υπογραφή του μηχανικού του έργου, δηλ. του μηχανικού της Lamda.\n17.11.2005 = Η Νομική Υπηρεσία του ΟΕΚ γνωμοδοτεί πως ο ΟΕΚ δεν είναι υποχρεωμένος να προβεί «στη µεταβίβαση των στρεμμάτων [στη Lamda], αλλιώς δηλαδή η θέσπιση υποχρεωτικής εκποίησης θα ήταν ενδεχοµένως αντισυνταγµατική». Αντ’αυτού προτείνει δημόσιο πλειοδοτικό διαγωνισμό.\n25.11.2005 = Εγκαίνια του Mall. Την κορδέλα κόβει ο Δημήτρης Σιούφας, υπουργός Ανάπτυξης, συνεπικουρούμενος από τον υφυπουργό Γιάννη Παπαθανασίου.\nΚανένα κατάστημα δεν έχει τη νόμιμη άδεια. Η Lamda μισθώνει καταστήματα παρότι το ακίνητο δεν της ανήκει – ανήκει ακόμα στον ΟΕΚ.\n12.2005 = Παραιτείται ο πρόεδρος του ΟΕΚ Άγγελος Οικονομόπουλος επειδή φέρεται ότι ζήτησε μίζα από τον επιχειρηματία Εμφιετζόγλου της Μηχανικής. Ουδεμία αναφορά από τον Τύπο στο ότι ο Οικονομόπουλος δεν έχει υπογράψει την πώληση της έκτασης 43 στρεμμάτων στη Lamda.\n24.01.2006 = Λίγες µέρες µετά το ρεπορτάζ της ΓΑΛΕΡΑΣ, η Lamda αλλάζει το site της για το Χωριό Τύπου και το Mall. Ως δια µαγείας, εξαφανίζονται οι χάρτες που δείχνουν το πάρκο για το οποίο είχε δεσµευτεί (αλλά ουδέποτε έφτιαξε). Αλλάζουν επίσης τα κείµενα.\n31.01.2006 = Συνεδριάζει το δηµοτικό συµβούλιο Αµαρουσίου και παραχωρεί άδειες λειτουργίας στα σινεµά Village, σχεδόν δυόµισι µήνες µετά τη λειτουργία τους. Πάνω από 20 καταστήµατα υγειονοµικού ενδιαφέροντος εξακολουθούν να λειτουργούν χωρίς άδεια, παρά τις µηνύσεις της Αστυνοµίας.\n2.2.2006 = Την απευθείας (χωρίς διαγωνισμό) πώληση των 43 στρεμμάτων του ΟΕΚ στη Lamda υπογράφει τελικά ο προεδρεύων Φώτης Αγαδάκος, εκπρόσωπος της ΓΣΕΕ (!) στο δ.σ. του ΟΕΚ. (Την ίδια μέρα συμβαίνουν δύο ακόμα ιστορικά γεγονότα: Αποκαλύπτεται η υπόθεση των υποκλοπών. Και κυκλοφορεί η ΓΑΛΕΡΑ με εξώφυλλο «FuckThemAll»).\n10.02.2006 = Στη Βουλή, οι βουλευτές του ΣΥΝ Γιάννης Δραγασάκης και Ασηµίνα Ξηροτύρη καταθέτουν ερωτήσεις για τις παρανοµίες στο Mall και για τις διαδικασίες παραχώρησης του οικοπέδου στον ΟΕΚ. Ακόµα αναµένουµε τις απαντήσεις.\n12.02.2006 = Η πρώτη ληστεία. Στόχος το εστιατόριο Ruby Tuesday, λεία 50.000 ευρώ. Απορία: Πώς ο ιδιοκτήτης του εστιατορίου να ζητήσει από την αστυνοµία να συλλάβει τους δράστες, τη στιγµή που η ίδια η αστυνοµία του έχει υποβάλει µήνυση επειδή λειτουργεί χωρίς άδεια;\n8.2006 = Ο πρώην δήμαρχος Π. Τζανίκος διορίζεται από τον υπουργό Εσωτερικών, Προκόπη Παυλόπουλο εκπρόσωπος της Ελλάδας στην Ε.Ε. για την Τοπική Αυτοδιοίκηση.\n23.10.2006 = Δημοτικές Εκλογές. Ο Γιώργος Πατούλης, υποστηριζόμενος από τη ΝΔ, εκλέγεται δήμαρχος Αμαρουσίου, δίνοντας τέλος στην 16ετή θητεία του πρώην δημάρχου Π. Τζανίκου.\n07.11.2006 = Η Lamda Development ανακοινώνει στον Τύπο την πώληση του μισού μερίδιού της στο Mall στην τράπεζα HSBC με τη μέθοδο sale and leaseback. Στο εξής οι δύο εταίροι κατέχουν από 49,2% ενώ το υπόλοιπο ανήκει στον Δήμο Αμαρουσίου.\n18.6.2007 = Λήγει η προθεσμία για την υποβολή προσφορών στο διαγωνισμό της δημοτικής εταιρείας του Δήμου Αμαρουσίου «Άθμονο». Πρόκειται για την πώληση 57 διαμερισμάτων στην «Ήλιδα» (έτσι ονομάστηκε το συγκρότημα κατοικιών της Lamda στο πρώην Χωριό Τύπου) που πέρασαν στην κυριότητα του Δήμου όταν συμφωνήθηκε η Lamda να πληρώσει τον Δήμο σε είδος (διαμερίσματα) και όχι σε χρήματα, όπως είχε αρχικά συμφωνηθεί.\n11. 2007 = Αγωγή από τον Δορύλαο Κλαπάκη εναντίον της Lamda για το ποσό των 600.000.000 ευρώ ως αποζημίωση για τις βλάβες που προκάλεσε η εταιρεία στον Δήμο Αμαρουσίου.\n2.2.2008 = Απόφαση 391/2008 από το Ε’ Τμήμα του ΣτΕ υπέρ της αποδοχής της προσφυγής του κατοίκου Αμαρουσίου Τάκη Θεοδωρόπουλου για την υπόθεση του Mall. Για πρώτη φορά γίνεται δεκτό το δικαίωμα ευθείας προσβολής εναντίον νόμου. Επειδή η υπόθεση κρίνεται πολύ σημαντική, παραπέμπεται στην Ολομέλεια.\n2.2.2008 = Την ίδια μέρα με την απόφαση του ΣτΕ, ο υπουργός Δικαιοσύνης Σωτήρης Χατζηγάκης καταφέρεται εναντίον του ΣτΕ, αναφερόμενος «φάντασμα του Κράτους των Δικαστών, το οποίο μερικές φορές επανέρχεται με ιδιαίτερα αιχμηρό τρόπο, όπως είναι για παράδειγμα η επιχείρηση ελέγχου της Συνταγματικότητας των νόμων από τα δικαστήρια». Είναι η μία από τις πέντε επιθέσεις του υπουργού Δικαιοσύνης εναντίον του ΣτΕ μέσα σε ένα μήνα.\n4.2.2008 = Με ανακοίνωση της η Lamda Development επισημαίνει ότι «το Ε’ Τμήμα δεν ερεύνησε ούτε αποφάνθηκε αναφορικά με τη συνταγματικότητα του Ν. 3207/2003, ο οποίος ρύθμισε τους όρους και προϋποθέσεις κατασκευής του «THE MALL ATHENS» και ο οποίος συνεπώς εξακολουθεί να είναι σε πλήρη ισχύ».\n27.11.2008 = Το Golden Hall, το νέο Mall του Ομίλου Λάτση, κάνει εγκαίνια στο χώρο του IBC (Διεθνούς Κέντρου Ραδιοτηλεόρασης). Στα εγκαίνια παρίσταται και η Γιάννα Αγγελοπούλου.\n19.01.2009 = Ο πρώην δήμαρχος Αμαρουσίου Παναγιώτης Tζανίκοςκαταδικάζεται τελεσίδικα σε 12 μήνες φυλάκιση από το Τριμελές Εφετείο Αθηνών για συκοφαντική δυσφήμηση σε βάρος του Δορύλαου Κλαπάκη.\n8.5.2009 = Η εκδίκαση της υπόθεσης του Mall από την Ολομέλεια του ΣτΕ αναβάλλεται και πάλι για την 9η Οκτωβρίου 2009.\n06.2009 = Ο 6ος Τακτικός Ανακριτής ασκεί δίωξη εναντίον του πρώην ΔΣ του ΟΕΚ για απιστία σε βαθμό κακουργήματος σε σχέση με την παραχώρησης της έκτασης των 43 στρεμμάτων στη Lamda. Ο ανακριτής εκτιμά τη ζημιά του Δημοσίου στα 294.000.000 ευρώ.\n20.02.09 = Εκτενές δημοσίευμα του Damian Mac Con Uladh στην εφημερίδα Athens News αφηγείται για πρώτη φορά στα αγγλικά όλη την υπόθεση.\n14.07.09 = Ο Δήμος Αμαρουσίου κηρύσσει το Μαρούσι τουριστική πόλη. H απόφαση προκαλεί σενάρια πως έτσι ανοίγει ο δρόμος για την κατάργηση της κυριακάτικης αργίας από το Mall, παρότι ο δήμαρχος Γιώργος Πατούλης αρνείται κάτι τέτοιο. Μέχρι σήμερα, δεν έχει γίνει κάποια κίνηση προς αυτήν την κατεύθυνση.\n08.09 = Το Δικαστικό Συμβούλιο διαφωνεί με τον Ανακριτή και θέτει στο αρχείο την υπόθεση του ΟΕΚ.\n18.09.09 = Στο νομικό συμπόσιο που διοργάνωσε ο Επιστημονικός Όμιλος Μάνεση στη Σύρο, νομικοί (δικαστές, δικηγόροι, πανεπιστημιακοί) μίλησαν δημοσίως για το νομικό σκάνδαλο της υπόθεσης.\n8.10.09 = Αναβολή (λόγω βουλευτικών εκλογών) της εκδίκασης της υπόθεσης από την Ολομέλεια του ΣτΕ για την 5η Φεβρουαρίου 2010.\n09.10.09 = Δύο μέλη της συντακτικής ομάδας του Facthemall ανεβάζουν στην ελεύθερη ιντερνετική εγυκλοπαίδεια Wikipedia δύο λήμματα για το Mall, στα ελληνικά και τα αγγλικά.\n03.11.09 = Η εταιρεία Lamda Development αποστέλλει επιστολή στους διαχειριστές της Wikipedia με την οποία ζητεί την απόσυρση των λημμάτων. Οι διαχειριστές της (ελληνόφωνης) Βικιπαίδειας αποφασίζουν την άμεση απόσυρση, υποστηρίζοντας όμως ότι η απόφασή τους δεν έχει καμία σχέση με την επιστολή της Lamda αλλά ελήφθη λόγω του ότι δεν τηρούνται οι προδιαγραφές της εγκυκλοπαίδειας. Τελικά, το λήμμα της Βικιπαίδειας επανεμφάνιζεται αλλά με αποκοπή των ενοτήτων που αναφέρονται στο σκάνδαλο, εκτός μίας σειράς.\nΟι διαχειριστές της αγγλόφωνης Wikipedia, αντιθέτως, ούτε αλλάζουν το λήμμα, ούτε το αποσύρουν.\n05.02.10 = Αναβολή της εκδίκασης της υπόθεσης από την Ολομέλεια του ΣτΕ για την 5η Μαρτίου 2010.\n01.03.10 = Με εισήγηση του ο Σύμβουλος Επικρατείας Νίκος Ρόζος ζητεί από την Ολομέλεια του ΣτΕ να κηρύξει αντισυνταγματικό το νόμο βάσει του οποίου αναγέρθηκε το Mall.\n05.03. 10 = Εκδικάζεται από την Ολομέλεια του ΣτΕ η υπόθεση. Το δικαστήριο αναμένει ως τα τέλη Μαρτίου τα γραπτά υπομνήματα των διαδίκων. Η απόφαση αναμένεται μετά από μήνες.\n07.03.10 = Ολοσέλιδο ρεπορτάζ στην Κυριακάτικη Ελευθεροτυπία σχετικά με την υπόθεση σπάει τη σχεδόν 8ετή σιωπή της εφημερίδας επί του θέματος. Ρεπορτάζ για την εισήγηση Ρόζου δημοσιεύονται επίσης στις εφημερίδες Καθημερινή, Ελευθεροτυπία, Αυγή, Ημερησία, Ναυτεμπορική.\n07.11.10 = Ξαναεκλέγεται Δήμαρχος Αμαρουσίου, και μάλιστα από την πρώτη Κυριακή, ο Γιώργος Πατούλης. Ο συνδυασμός του, προσκείμενος στη ΝΔ, όπως και ο συνδυασμός του Ηλία Γιαννακάκου (ΠΑΣΟΚ), αρνήθηκαν να απαντήσουν στο ερωτηματολόγιο του Facthemall σχετικά με την υπόθεση του Mall.\nΔημοτικοί σύμβουλοι εκλέγονται τρεις φίλοι του Facthemall: ο Δορύλαος Κλαπάκης (επικεφαλής του συνδυασμού «Για ένα Νέο Μαρούσι»), η Κατερίνα Ψάλτη (με το συνδυασμό του κ. Κλαπάκη) και ο Πέτρος Κούκουζας (με το συνδυασμό «Κόντρα στον Καιρό», υποστηριζόμενο από τον ΣΥΡΙΖΑ).\n17.11.10 = Περνά στη Βουλή ο νέος νόμος για τις επενδύσεις, γνωστός και ως νόμος Παμπούκη ή fast-track. Προβλέπει διαδικασίες που προσπερνούν το συνταγματικό έλεγχο από το Συμβούλιο της Επικρατείας.\n25.11.10 = Γεννιέται ο Mallzilla, η μασκώτ του Facthemall! Τον σχεδίασε και τον ζωγράφισε στον τοίχο έξω από το Mall η graffiti artist Joad. Σαν σήμερα πριν από πέντε χρόνια το αυθαίρετο εμπορικό κέντρο έκανε εγκαίνια, και όμως ακόμα αναμένουμε την τελική απόφαση του ΣτΕ…\n(Πηγή χρονολόγιου: http://www.blogal.gr/facthemall/)


Κοπή Βασιλόπιτας 2013 21-01-2013\nΣε γιορτινό κλίμα πραγματοποιήθηκε το περασμένο Σάββατο 19 Ιανουαρίου η καθιερωμένη γιορτή για την κοπή της βασιλόπιτας. Η Διεύθυνση και το προσωπικό της εταιρείας μαζί με τις οικογένειες τους [...]\nΤα Naturally Fresh υποψήφια στα IN BUSINESS AWARDS 2012! 15-10-2012\nΓια πέμπτη συνεχόμενη χρονιά, ο θεσμός των IN BUSINESS Awards έρχεται να βραβεύσει επιχειρήσεις, πρακτικές και ανθρώπους που διέπρεψαν στο κυπριακό επιχειρείν. Tα Γρηγορίου Naturally Fresh, τα αλλαντικά με τη σφραγίδα φυσικής φρεσκάδας και [...]\nΠροϊόντα χωρίς γλουτένη 29-08-2012\nΗ κοιλιοκάκη είναι μια μόνιμη διατροφική δυσανεξία στη γλουτένη, πρωτεΐνη που βρίσκεται στο σιτάρι και σε άλλα δημητριακά όπως η βρώμη, το κριθάρι, η σίκαλη. Αποτελεί μια από τις συνηθέστερες παθήσεις παγκοσμίως, επηρεάζοντας [...]\nΤΑ ΜΠΙΦΤΕΚΙΑ ΓΡΗΓΟΡΙΟΥ ΜΕ ΝΕΑ ΕΜΦΑΝΙΣΗ! 02-07-2012\nΤα αγαπημένα σας μπιφτέκια ΓΡΗΓΟΡΙΟΥ 480g έχουν τώρα νέα ανανεωμένη εμφάνιση! Θα τα βρείτε στις καταψύξεις των υπεραγορών. [...]\nΝέα Ιστοσελίδα! 05-04-2012\nΤα Αλλαντικά Γρηγορίου έχουν δημιουργήσει μια νέα, φρέσκια και δυναμική ιστοσελίδα! Στην πλήρως ανανεωμένη ιστοσελίδα μπορείτε να βρείτε πληροφορίες για τις υπερσύγχρονες εγκαταστάσεις μας, για την ποιότητα και τα προϊόντα [...]\nΕμφανή 21-25 αποτελέσματα από 56